31/12/2015 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación definitiva da ordenanza xeral de recadación do concello da Coruña

TESOURERÍA XERAL ANUNCIO DE APROBACIÓN DEFINITIVA DA ORDENANZA XERAL DE RECADACIÓN DO EXCMO. CONCELLO DA CORUÑA O Excmo. Concello Pleno, en sesión celebrada o día 29 de decembro de 2015, acordou aprobar definitivamente a Ordenanza Xeral de Recadación do Excmo. Concello da Coruña. Aos efectos previstos no art.17.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, publícase o texto íntegro da citada Ordenanza, cuxa entrada en vigor terá lugar a partir do día seguinte ao da súa publicación no Boletín Oficial da Provincia. De conformidade co establecido no art.19.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e arts.10, 25 e 46 da Lei 29/1998, de 18 de xullo, reguladora da Xurisdicción Contencioso-Administrativa, contra o presente acordo e contra a Ordenanza Xeral de Recadación aprobada, os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. Igualmente, poderán interpoñer calquera outro recurso que estimen procedente. A Coruña, a 29 de decembro de 2015 O Director da Área de Economía e Facenda Esther Lidia Hernan Mauricio Basto El Khalfi ANEXO ORDENANZA XERAL DE RECADACIÓN EXPOSICIÓN DE MOTIVOS A aprobación de ordenanzas fiscais especificamente reguladoras da recadación dos seus tributos é unha das manifestacións da potestade regulamentaria que o ordenamento lles outorga ás entidades locais (arts.15.3 do RDL 2/2004, texto refundido da Lei reguladora das facendas locais e 106.2 da Lei 7/1985, reguladora das bases de réxime local). O Concello da Coruña exerceu esta potestade mediante a aprobación da Ordenanza xeral de recadación municipal, que entrou en vigor o 01/01/1994, que foi obxecto de dúas modificacións posteriores, aprobadas polo Pleno mediante acordos do 08/01/1999 e do 12/11/2001, respectivamente. No tempo transcorrido desde a última modificación do seu articulado, tiveron lugar importantes cambios normativos, derivados da promulgación de normas como a Lei 58/2003, xeral tributaria, o Regulamento xeral de recadación, aprobado polo RD 939/2005 ou o Regulamento xeral de desenvolvemento da Lei 58/2003, sobre a revisión en vía administrativa, aprobado polo RD 520/2005. Reviste unha importancia particular a modificación da Lei 7/1985, operada mediante a Lei 57/2003, de medidas para a modernización do Goberno local, que alterou substancialmente a distribución de competencias entre os distintos órganos nos municipios de gran poboación, modificou o sistema de recursos contra os actos de xestión recadatoria, introducindo a reclamación económico-administrativa e instaurou un órgano especializado no coñecemento e resolución das reclamacións sobre actos de xestión, liquidación, recadación e inspección de tributos e ingresos de dereito público, o que deu lugar á creación do Tribunal Económico-Administrativo Municipal (TEAM). Non se pode olvidar a reestructuración producida na organización da Tesourería Xeral, como centro directivo ao que lle corresponden as funcións públicas de Tesourería, Recadación e Contabilidade, por obra dos decretos da Alcaldía do 28 de maio e do 3 de xuño de 2004 e o acordou da Xunta de Goberno Local do 13 de maio de 2005. O dito acordo, que supuxo levar á práctica as previsións contidas na citada Lei 57/2003, traduciuse na creación da xefatura de servizo e das adxuntías (actualmente xefaturas de departamento) de Recadación e Contabilidade. Era preciso, por tanto, acometer unha profunda modificación do texto da ordenanza vixente, co obxectivo de lles dar unha resposta adecuada aos cambios tanto normativos como organizativos acaecidos e actualizar e pór ao día unha normal de especial transcendencia no ámbito da xestión económica municipal. O texto que se propón consta de 63 artigos, divididos en 9 capítulos, tres disposicións adicionais, dúas disposicións transitorias, unha disposición derrogatoria e unha disposición final. O capítulo 1.º contén os principios xerais, onde destacan as previsións establecidas nos artigos 1 e 3, de acordo co réxime legal aplicable. Optouse por unha regulación non exhaustiva da totalidade da materia recadatoria e unicamente se entrou no detalle daquelas cuestións que, pola súa especial relevancia ou por referírense a un tratamento especial, requirían un tratamento especial; remituse todo o non expresamente regulado nesta á normativa legal ou regulamentaria de carácter xeral, singularmente á Lei xeral tributaria e o Regulamento xeral de recadación. Trátase, en definitiva, de evitar a reprodución sistemática da regulación contida nos ditos textos legais, prolixa e detallada de por si, coa finalidade de manter a vixencia do texto a salvo das modificacións normativas que, con relativa frecuencia, se producen neste terreo. O capítulo 2.º contén a distribución das competencias entre os distintos órganos recadadores. Destaca a atribución á Xunta de Goberno Local da maior parte das funcións que no réxime preexistente á Lei 57/2003, lle correspondían ao Alcalde. Iso é congruente coa preponderancia que a norma lle outorga á Xunta nos municipios establecidos no título X da LBRL, como órgano colexiado esencial de colaboración na dirección política do concello. Estrutúrase e pormenorízase a asignación específica de competencias no ámbito interno da Tesourería Xeral, no marco das atribuídas ao centro directivo nos artigos 196 o texto refundido da Lei de facendas locais, 135 e 137 do Regulamento orgánico municipal. Delimítase así o ámbito competencial propio do/a tesoureiro/a xeral, do xefe de servizo de Tesourería e do xefe de departamento de Recadación. Os capítulos 3.º, 4.º e 5.º recollen aspectos esenciais do procedemento recadatorio no período voluntario e executivo e detéñense en cuestións como os medios de pago en efectivo; introducen os requisitos do pagamento por vía telemática, a descrición do procedemento de colaboración das entidades financeiras na xestión do cobro, a recadación das débedas de vencemento periódico, disposicións xerais do procedemento de prema, declaración de créditos incobrables e terceirías. Cómpre destacar a regulación dos aprazamentos e fraccionamentos incluída no capítulo 3.º, que revisa o texto anterior para lles facilitar o acceso aos contribuíntes a esta modalidade de pago, así como a regulación dun plan de pagos personalizado que permita que os contribuíntes poidan facer efectivas, anticipada e fraccionadamente, determinadas débedas tributarias de vencemento periódico. Para concluír, os capítulos do 6.º ao 9.º refírense, respectivamente, ao sistema de recursos administrativos e recollen a reclamación económico-administrativa contra os actos de xestión recadatoria, os ingresos nas contas operativas do concello, o réxime de responsabilidades e outras normas de carácter xeral. ÍNDICE CAPÍTULO I. PRINCIPIOS XERAIS SECCIÓN 1.ª. Carácter da ordenanza Artigo 1.º. Disposicións xerais Artigo 2.º.- Ámbito de aplicación Artigo 3.º.- Réxime legal SECCIÓN 2.ª. Da xestión recadatoria Artigo 4.º.- Disposicións xerais Artigo 5.º.- Competencia CAPÍTULO II.- ÓRGANOS RECADADORES Artigo 6.º.- Enumeración Artigo 7.º.- Atribucións do Pleno Artigo 8.º.- Atribucións do Alcalde Artigo 9.º.- Atribucións da Xunta de Goberno Local Artigo 10.º.- Atribucións da Tesourería e do/da Tesoureiro/a Xeral Artigo 11.º.- Competencias do xefe de servizo de Tesourería Artigo 12.º.- Competencias do xefe de departamento de Recadación CAPÍTULO III.- PAGO Artigo 13.º.- Lexitimación, lugar de pago e forma de pago Artigo 14.º.- Medios e momento do pago en efectivo Artigo 15.º.- Cheque Artigo 16.º.- Pago mediante tarxeta de crédito e débito Artigo 17.º.- Pago mediante transferencia bancaria Artigo 18.º.- Pago mediante domiciliación bancaria Artigo 19.º.- Pago mediante efectos timbrados e máquinas ou termináis informáticos rexistradores Artigo 20.º.- Tempo do pago Artigo 21.º.- Aprazamento e fraccionamento CAPÍTULO IV.- PROCEDEMENTO DE RECADACIÓN EN PERÍODO VOLUNTARIO SECCIÓN 1.ª.- Disposicións xerais Artigo 22.º.- Recadación en período voluntario Artigo 23.º.- Iniciación e conclusión SECCIÓN 2.ª.- Ingresos da Tesourería Artigo 24.º.- Normas xerais SECCIÓN 3.ª.- Ingresos a través das entidades de depósito que presten o servizo de Caixa Artigo 25.º.- Entidades autorizadas Artigo 26.º.- Supostos Artigo 27.º.- Procedemento SECCIÓN 4.ª.- Ingresos a través de entidades colaboradoras na recadación Artigo 28.º.- Autorización Artigo 29.º.- Ingresos Artigo 30º.- Procedemento SECCIÓN 5.ª.- Ingresos noutros órganos da Administración municipal e en organismos autónomos do concello Artigo 31.º.- Ingresos noutros órganos da Administración municipal Artigo 32.º.- Ingresos en organismos autónomos SECCIÓN 6.ª.- Recadación de débedas de vencemento periódico e notificación colectiva Artigo 33.º.- Modalidades de cobro Artigo 34.º.- Prazo de ingreso Artigo 35.º.- Anuncios de cobranza Artigo 36.º.- Procedemento e instrumentos de ingreso Artigo 37.º.- Domiciliación en entidades de depósito CAPÍTULO V.- PROCEDEMENTO DE PREMA SECCIÓN 1.ª.- Disposicións xerais Artigo 38.º. Recadación en período executivo Artigo 39.º.- Potestade de utilizar a vía de prema Artigo 40.º.- Competencia dos órganos de Recadación Artigo 41.º.- Carácter do procedemento Artigo 42.º.- Alleamento dos bens embargados. Composición da Mesa da Subhasta SECCIÓN 2.ª.- Adxudicación de bens ao concello Artigo 43.º.- Procedencia Artigo 44º.- Inscrición e cancelación de cargas non preferentes SECCIÓN 3.ª.- Créditos incobrables Artigo 45.º.- Concepto Artigo 46.º.- Procedemento e declaración de crédito incobrable Artigo 47.º.- Efectos Artigo 48.º.- Baixas por referencia Artigo 49.º.- Revisión de fallidos e rehabilitación de créditos incobrables SECCIÓN 4.ª.- Recadación polo concello de créditos a favor doutros entes municipais Artigo 50.º.- Procedemento SECCIÓN 5.ª.- Terceirías Artigo 51.º.- Carácter e clases Artigo 52.º.- Procedemento Artigo 53.º.- Resolución Artigo 54.º.- Terceirías a favor do concello CAPÍTULO VI.- RECURSOS ADMINISTRATIVOS Artigo 55.º.- Disposición xeral CAPÍTULO VII.- INGRESOS NAS CONTAS OPERATIVAS DO CONCELLO Artigo 56.º.- Normas xerais Artigo 57.º.- Caixa Municipal Artigo 58.º.- Entidades colaboradoras Artigo 59.º.- Outros ingresos CAPÍTULO VIII.- RESPONSABIIDADES Artigo 60.º.- Esixibilidade CAPÍTULO IX.- DEMAIS NORMAS XERAIS Artigo 61.º.- Anuncios nos boletíns oficiais Artigo 62.º.- Auxilio da autoridade Artigo 63.º.- Valores desaparecidos DISPOSICIÓN ADICIONAL 1.ª.- Créditos doutros entes públicos DISPOSICIÓN ADICIONAL 2.ª.- Procedemento para a expedición de títulos executivos e obtención de estados de xestión DISPOSICIÓN ADICIONAL 3.ª.- Xestión recadatoria de recursos de dereito privado DISPOSICIÓN TRANSITORIA 1ª.- DISPOSICIÓN TRANSITORIA 2ª.- DISPOSICIÓN DERROGATORIA.- DISPOSICIÓN FINAL.- Entrada en vigor CAPÍTULO I.- PRINCIPIOS XERAIS SECCIÓN 1ª.- Carácter da ordenanza Artigo 1º.- Disposicións xerais 1. A presente ordenanza dítase, de conformidade co disposto no artigo 106.2 da Lei 7/195, do 2 de abril, reguladora das bases de réxime local, en desenvolvemento do que establece o Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas locais, da Lei 58/2003, do 17 de decembro, xeral tributaria e as demais normas concordantes.2. Contén as normas aplicables ao exercicio das competencias do Concello da Coruña sobre recadación, en canto este exerza directamente esta función.3. En todo o non expresamente regulado nesta ordenanza, rexerá o que establecen as normas recollidas no parágrafo 1 do presente artigo e no artigo 3.º desta. Artigo 2º.- Ámbito de aplicación Esta ordenanza aplicarase en todo o termo municipal da Coruña, desde a súa entrada en vigor ata a súa derrogación ou modificación. Así mesmo, queda sometida ás súas normas a xestión recadatoria de créditos e dereitos de titularidade municipal derivados da prestación de servizos fóra do termo municipal e aqueles que se xeren como consecuencia da prestación de servizos en réxime de mancomunidade, sempre que, segundo os estatutos correspondentes, lle corresponda percibir o seu importe ao Concello da Coruña. Artigo 3º.- Réxime legal A xestión recadatoria municipal rexerase: a) Pola Lei xeral tributaria e as súas normas de desenvolvemento, incluídos o Regulamento xeral de recadación, aprobado polo RD 939/2005 e o Regulamento de desenvolvemento da Lei 58/2003, sobre revisión en vía administrativa, aprobado polo RD 520/2005, do 13 de maio. b) Polo Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. c) Pola Lei 47/2003, do 26 de novembro, xeral orzamentaria. d) Polos tratados, acordos, convenios e demais normas internacionais ou emanadas de entidades supranacionais, aplicables á dita xestión. e) Pola Lei 5/1997, do 22 de xullo, de Administración Local de Galicia e demais leis da Comunidade Autónoma de Galicia, no marco e de conformidade coa lexislación á que se refiren os apartados anteriores. f) Pola presente ordenanza e as súas normas de desenvolvemento. g) Polas ordenanzas reguladoras dos tributos e demais recursos obxecto da xestión recadatoria SECCIÓN 2ª.- Da xestión recadatoria Artigo 4º.- Disposicións xerais 1. A xestión recadatoria consiste no exercicio da función administrativa conducente ao cobro dos créditos tributarios e demais recursos de natureza pública de titularidade do concello.2. O procedemento recadatorio será exclusivamente administrativo e constará de dous períodos, voluntario e executivo.3. No período voluntario, os obrigados ao pago farán efectivas as súas débedas dentro dos prazos sinalados no artigo 20 desta ordenanza.4. En período executivo, a redación efectuarase coercitivamente, por vía de prema sobre o patrimonio do obrigado que non cumprise a obriga ao seu cargo en período voluntario. Artigo 5º.- Competencia A xestión recadatoria é a de exclusiva competencia do concello, atribúeselles aos órganos que se sinalan nesta ordenanza e realízase de acordo coas súas normas e co disposto no artigo 3.º anterior. CAPÍTULO II.- ÓRGANOS RECADADORES Artigo 6º.- Enumeración 1. Son órganos da función recadatoria municipal: a) O Pleno b) O Alcalde c) A Xunta de Goberno Local d) A Tesourería Xeral 2. Pódenlle prestar o servizo de Caixa aos distintos órganos de recadación, os bancos, caixas de aforro e cooperativas de crédito, que en adiante serán denominadas entidades de depósito, coas que o concello así o conveña.3. Son colaboradoras na recadación as entidades de depósito autorizadas para exercer a dita colaboración.4. O concello poderá conferirlles a condición de colaboradoras a outras entidades e agrupacións de contribuíntes.5. A autorización conferida ás entidades mencionadas nos apartados 2, 3 e 4 en ningún caso lles atribuirá o carácter de órganos de recadación municipal. Artigo 7º.- Atribucións do Pleno Compételle ao Pleno: 1. A formulación de terceirías de mellor dereito.2. As demais competencias que lle atribúan normas de rango superior. Artigo 8º.- Atribucións do Alcalde Compételle ao Alcalde: a) Formular conflitos de competencia, en caso de urxencia. b) O exercicio a proposta do/da tesoureiro/a xeral, logo do ditame da Asesoría Xurídica, de accións civís ou penais fronte a aquelas persoas que impedisen ou dificultasen o cobro de débedas, en caso de urxencia. c) Solicitar información e esixir responsabilidade civil ou criminal, logo do informe da Asesoría Xurídica, en caso de existir cargas simuladas sobre os bens embargados, en caso de urxencia. d) Outorgar as escrituras de venda de inmobles que resulten alleados como consecuencia da providencia de prema. e) Solicitar o auxilio da autoridade. f) As competencias que lle atribúan expresamente as leis a aquelas que a lexislación do Estado ou das comunidades autónomas lle asignen ao municipio e non se lles atribúan a outros órganos municipais. Artigo 9º.- Atribucións da Xunta de Goberno Local Compételle á Xunta de Goberno Local: a) Acordar a adxudicación de bens ao concello. b) A formulación de terceirías de mellor dereito, por proposta do/da tesoureiro/a xeral, en casos de urxencia. c) A aceptación e constitución de hipoteca especial, logo do informe da Asesoría Xurídica. d) Fixar e/ou modificar o período de ingreso en voluntaria das débedas, a proposta da Tesourería Xeral. e) A declaración colectiva de prescrición. f) Acordar ou denegar a compensación de oficio ou por instancia de parte das débedas e créditos. g) A autorización de apertura de contas restrinxidas de recadación, por proposta do/da tesoureiro/a xeral. h) A concesión de autorización ás entidades de depósito para actuar como entidades colaboradoras e a aprobación das normas reguladoras pertinentes. i) Recabar información sobre movementos de contas bancarias. j) Autorizar a subscrición do convenio entre os acredores e o concursado, de acordo co disposto no capítulo I do título V da Lei 22/2003, do 9 de xullo, concursal. k) Autorizar a venda mediante adxudicación directa. l) A imposición, por proposta do/da tesoureiro/a xeral, de sancións derivadas de infraccións simples cometidas nos asuntos de trámite, así como por incumprimento de pedimentos de información. m) Resolver as terceirías formuladas polos interesados. n) Solicitar dos xuíces a autorización para entrada en domicilio. ñ) Decidir o nomeamento do/a funcionario/a técnico/a do concello ou a contratación dos servizos de empresas especializadas, en caso de que houber que practicar deslinde con ocasión de embargo de bens inmobles. o) A imposición, por proposta do/da tesoureiro/a xeral, de sancións por incumprimento dos deberes de información e por resistencia, escusa ou negativa ás actuacións da recadación, cando se trate de multa pecuniaria. p) Autorizar o outorgamento de oficio das escrituras de venda e expedir mandamento de cancelación de cargas. q) Conceder aprazamentos e fraccionamentos por prazo superior a un ano e ata dezaoito meses. As competencias a que se refiren os apartados anteriores serán delegables na Concellería responsable de Facenda ou órgano do mesmo rango que a substitúa ou ben no/na Tesoureiro/a Xeral, salvo aquelas que deban ser exercidas por proposta deste órgano Artigo 10º.- Atribucións da Tesourería e do/da Tesoureiro/a Xeral 1. Correspóndenlle á Tesourería Xeral, de conformidade co disposto no RD 1174/1987 do 18 de setembro e no art.135 do Regulamento orgánico municipal, e en relación coa recadación dos recursos de dereito público de titularidade municipal, as seguintes funcións: a) A dirección, planificación e coordinación da xestión recadatoria. b) A dirección, planificación e coordinación sobre aprazamentos e fraccionamentos de pago de débedas, contas restrinxidas de recadación de tributos e réxime de ingresos de entidades colaboradoras. c) O estudo, deseño e programación das actuacións e procedementos de recadación, así como a proposta de modificacións normativas que se refiran ao seu ámbito competencial. d) A elaboración de sistemas de información e estatística relativos aos resultados da actividade recadatoria, co auxilio dos servizos municipais de Informática.2. Das competencias atribuídas á Tesourería Xeral, correspóndelle ao/á Tesoureiro/a Xeral: a) A xefatura superior dos servizos de Recadación. b) Ditar a providencia de prema. c) Ditar os actos administrativos para a declaración dos responsables solidarios ou subsidiarios dos debedores principais, cando for preceptivo, de acordo co que establecen a Lei xeral tributaria e o Regulamento xeral de recadación. d) Declarar a responsabilidade solidaria do depositario polos bens embargados. e) Conceder aprazamentos e fraccionamentos por un prazo que non exceda dun ano e sinalar, aceptar ou dispensar garantías. f) Aprobar a liquidación de xuros de mora en débedas de contía superior a 3.000,00 euros. g) Resolver os recursos administrativos que se formulen contra a providencia de prema e os demais actos subseguintes na xestión recadatoria, nos termos do artigo 55ª desta ordenanza. h) Designar o lugar onde os bens embargados deben ser depositados, ata a súa realización, e ao depositario. i) Autorizar actos do depositario que excedan a mera custodia e que impliquen administración dos bens depositados. j) Autorizar o alleamento de bens, mediante poxa, así como encargar a execución material das poxas a empresas ou profesionais especializados, previa tramitación do correspondente procedemento de contratación administrativa. k) Decretar, unha vez autorizada a forma de adxudicación, a venda dos bens embargados e sinalar día, hora e local en que deberá realizarse, así como o tipo de poxa para licitar. l) A fixación do tipo de licitación de bens embargados. m) Presidir a Mesa de Licitación. n) Autorizar a expedición de títulos acreditativos das débedas destruídos, subtraídos ou extraviados. ñ) A declaración de debedores fallidos, créditos incobrables, da baixa en contas destes e a declaración individual de prescripción. o) A proposta de concesión de autorización a entidades de depósito para actuar como colaboradoras. p) Autorizar a suspensión do procedemento de prema cando o importe das débedas exceda de 3.000,00 euros. q) Autorizar, por proposta do Departamento de Recadación, as baixas en contas das débedas premadas. r) Acordar a adopción de medidas cautelares para asegurar o cobro da débeda, nos casos e condicións establecidos na Lei xeral tributaria e no Regulamento xeral de recadación. s) Informar os expedientes motivados por denuncias, queixas ou reclamacións presentadas contra o persoal recadador, propoñendo, no seu caso, a suspensión das súas funcións; así como instruír as dilixencias preceptivas en expedientes de alcance que se evidencien na xestión recadatoria. t) As restantes competencias non establecidas, asignadas expresamente na normativa estatal á Dirección Xeral de Recadación. Artigo 11º.- Competencias do xefe de servizo de Tesourería Das competencias atribuídas á Tesourería Xeral, correspóndelle ao xefe de servizo de Tesourería: a) A conformidade ás propostas de resolución que deba remitirlle ao/á Tesoureiro/a Xeral o Departamento de Recadación. b) A proposta ao/á Tesoureiro/a Xeral de expedición de providencia de prema. c) A rendición dos estados de Recadación. d) A admisión e control de ingresos nas caixas. e) A aprobación da liquidación de xuros de mora de débedas de contía inferior a 3.000,00 euros. f) Autorizar a suspensión do procedemento de prema cando o importe das débedas non exceda de 3.000,00 euros dando conta ao/á Tesoureiro/a Xeral. g) Solicitar dos órganos xestores unha certificación acreditativa de calquera clase de información con transcendencia recadatoria, en relación coas liquidacións tributarias ou outros ingresos de dereito público. h) Solicitar dos órganos xudiciais información sobre os procedementos que poidan afectar aos dereitos da Facenda Municipal. i) Supervisar e coordinar a conciliación dos saldos rexistrados nas aplicacións informáticas de xestión de ingresos –Recadación e Contabilidade, correspondentes ás débedas incluídas en cargos en executiva. j) Supervisar e coordinar a extracción da información relativa á aprobación de remesas de liquidacións, cobros e baixas, rexistrada na aplicación informática de xestión de ingresos –Recadación, previamente ao seu traspaso, mediante pasarela, á aplicación xestora do sistema de información contable da Administración local. k) A expedición de certificacións de pago de ingresos en vía executiva. l) O exercicio das funcións que lle encomende o/a Tesoureiro/a Xeral e as que lle delegue, das que ao/á Tesoureiro/a Xeral lle atribúe o artigo 10 da ordenanza. O/a Tesoureiro/a Xeral poderá avogar para si o exercicio das funcións sinaladas neste artigo. Artigo 12º.- Competencias do xefe do Departamento de Recadación Correspóndelle ao xefe do Departamento de Recadación exercer as seguintes funcións: a) A tramitación dos expedientes de prema e a acumulación ou detalle das débedas. b) A expedición de dilixencias de embargo. c) A levanza das contas de Recadación, a levanza do Rexistro xeral de fallidos e a admisión e control de ingresos nas contas restrinxidas de Recadación executiva. d) Expedir os mandamentos de anotación preventiva de embargo nos rexistros oficiais que correspondan. e) A proposta de declaración de fallidos ou prescrición dos créditos. f) A execución de garantías. g) 1.- Recabar información das persoas ou entidades depositarias de diñeiro en efectivo ou en contas, unha vez iniciado o período executivo, acerca da existencia de contas correntes ou de aforro que pertenzan a debedores da Facenda Municipal, con expresión dos seus números.2.- Recabar información para o embargo, sobre bens do debedor, de toda clase de persoas ou Institucións, salvo que tal facultade estea atribuída a outros órganos. h) Dirixir a práctica de embargos e a expedición das dilixencias de constancia de feitos e de incidencias que se produzan. i) Esixir dos depositarios e administradores a rendición de contas e o cumprimento das medidas precisas para a mellor administración e conservación dos bens. j) A valoración dos bens embargados e a solicitude dos informes técnicos precisos, co visto e prace do/a Tesoureiro/a Xeral. k) O requirimento aos debedores para que acheguen os títulos de propiedade dos bens embargados. l) A expedición de mandamentos aos rexistros da propiedade e de bens mobles, para que se libren as cualificacións reguladas na Lei xeral tributaria e no Regulamento xeral de recadación. m) Formar parte ou presidir, por delegación do/a Tesoureiro/a Xeral, a Mesa de Subhastas. n) Propoñerlle ao/á Tesoureiro/a Xeral a adxudicación directa por concurso de bens embargados. ñ) Expedir as dilixencias de amplicación ou levantamento de embargo. o) Remitirlle ao/á Tesoureiro/a Xeral o informe-proposta sobre a adxudicación de bens ao concello. p) A liquidación de custas. q) Precintar e adoptar as medidas cautelares precisas para evitar substitución ou levantamento de bens embargados, incluso ao embargo preventivo de bens e dereitos recollido na Lei xeral tributaria. r) Propoñerlle ao/á Tesoureiro/a Xeral, a través da xefatura de servizo de Tesourería, as declaracións de responsabilidade. O/a Tesoureiro/a Xeral poderá avogar para si o exercicio das funcións sinaladas neste artigo. CAPÍTULO III.- PAGO Artigo 13.- Lexitimación, lugar de pago e forma de pago 1. Pode efectuar o pago, en período voluntario ou período executivo, calquera persoa, teña ou non interese no cumprimento da obriga, xa o coñeza e o aprobe, xa o ignore o obrigado ao pago. O terceiro que pague a débeda non estará lexitimado para exercitar, no concello, os dereitos que lle corresponden ao obrigado ao pago.2. O pagamento de débedas poderá realizarse na Caixa Municipal, nas entidades que, no seu caso, presten o servizo de caixa, nas entidades colaboradoras e demais persoas en entidades autorizadas para recibir o pago, directamente ou por vía telemática, cando así estea establecido na normativa vixente.3. Os pagos realizados a órganos non competentes para recibilos ou a persoas non autorizadas para iso non liberarán o debedor da súa obriga de pago, sen prexuízo das responsabilidades de toda orde en que incorra o preceptor que admita indebidamente o pago.4. O pago das débedas poderase realizar en efectivo, mediante efectos timbrados e en especie. Artigo 14.- Medios e momento do pago en efectivo 1. O pagamento das débedas e sancións tributarias que deba realizarse en efectivo poderá facerse sempre en diñeiro de curso legal. Así mesmo, poderase realizar por algún dos seguintes medios, cos requisitos e condicións que, para cada un deles, se establecen nesta ordenanza e seguindo os procedementos que se dispoñan en cada caso: a) Cheque. b) Tarxeta de crédito e débito. c) Transferencia bancaria. d) Domiciliación bancaria. e) Calquera outros que se autorice polo Ministerio con competencias na materia. Será admisible o pagamento por transferencia bancaria naqueles casos en que así se estableza expresamente nunha norma tributaria.2. O pago en efectivo das débedas non tributarias efectuarase polos medios que autorice a súa propia normativa. Se non se dispuxer ningunha regra especial, o pago deberá realizarse polos medios citados no apartado 1, excepto os parágrafos b e c, que requirirán regulación expresa.3. Enténdese pagada en efectivo unha débeda cando se realizase o ingreso do seu importe na Caixa Municipal, entidades colaboradoras, entidades que presten servizo de caixa ou demais persoas ou entidades autorizadas para recibiren o pagamento.4. Cando o pago se realice a través de entidades de crédito ou outras persoas autorizadas, a entrega ao debedor do xustificante de ingreso liberará a este desde a data que se consigne no xustificante e polo importe que figure nel e quedará obrigada a entidade de crédito ou persoa autorizada fronte á Facenda Municipal desde o momento e polo dito importe, salvo que puider comprobarse fidedignamente a inexactitude da data do importe que conste na validación do xustificante.5. As ordes de pago dadas polo debedor ás entidades de crédito ou outras persoas autorizadas para recibiren o pagamento non producirán por si soas efectos fronte ao concello, sen prexuízo das acción que lle correspondan ao ordenante fronte á entidade ou persoa responsable do incumprimento. Artigo 15º.- Cheque 1. Os pagamentos que se deban efectuar nas caixas municipais poderanse realizar mediante un cheque, que deberá reunir, ademais dos requisitos xerais esixidos pola lexislación mercantil, os seguintes: a) Ser nominativo a favor do Concello da Coruña e librado contra Banco de España ou Caixa de Aforros da Praza. b) Estar datado no mesmo día ou nos dous anteriores a aquel en que se efectuou a entrega. c) Estar conformado ou certificado pola entidade librada. d) O nome ou razón social do librador, que se expresará debaixo da sinatura con toda claridade. Cando o redacte un/unha apoderado/a, figurará na antesinatura o nome completo do titular da conta corrente. A entrega do cheque liberará o obrigado ao pagamento polo importe satisfeito, cando sexa feito efectivo. En tal caso, producirá efectos desde a data en que entrase na caixa correspondente. Artigo 16.- Pago mediante tarxeta de crédito e débito 1. Será admisible o pago mediante de tarxetas de crédito e débito ante a Caixa Municipal e as entidades de crédito e débito ante a Caixa Municipal e as entidades de crédito que, no seu caso, presten servizo de caixa, sempre que a tarxeta que se vaia utilizar se encontré incluída entre as que, para tal fin, sexan admitidas en cada momento polo concello e as ditas entidades.2. O límite dos pagos que se vaian realizar virá determinado polo asignado pola entidade emisora individualmente a cada tarxeta e que, en ningún caso, poderá superar a cantidade que se estableza na orde do/a ministro/a competente na materia, correspondente por cada documento de ingreso, non podendo simultanearse para un mesmo documento de ingreso con calquera outro dos medios de pago admitidos.3. Os importes ingresados polos obrigados ao pago a través de tarxetas de crédito e débito non poderán ser minorados como consecuencia de descontos na utilización desas tarxetas ou por calquera outro motivo.4. A Xunta de Goberno Local, por proposta da Tesourería Xeral, poderá establecer condicións para utilizar este medio de pago por vía telemática. Artigo 17º.- Pago mediante transferencia bancaria Cando así se indique na notificación, os pagos en efectivo poderán efectuarse mediante transferencia bancaria. O mandato da transferencia será por importe igual ao da débeda, haberá de expresar o concepto tributario concreto a que o ingreso corresponda, e conter o pertinente detalle cando o ingreso refírase e haxa de aplicarse a varios conceptos. Simultaneamente ao mandato de transferencia os contribuíntes cursarán ao órgano recadador as declaracións a que o mesmo corresponda e as cédulas de notificación expresando a data da transferencia, o seu importe e o Banco ou Caixa de Aforros utilizado na operación. Os ingresos efectuados mediante transferencia entenderanse efectuados na data que teñan entrada nas Contas Municipais ou, no seu caso, na entidade que preste o servizo de caixa. Os gastos de transferencia se os houber serán a cargo do ordenante. Regulamentariamente, estableceranse, no seu caso, as condicións para utilizar este medio de pagamento por vía telemática. Artigo 18º.- Pago mediante domiciliación bancaria 1. A domiciliación bancaria deberase axustar aos seguintes requisitos: a) Que a persoa obrigada ao pagamento sexa titular da conta en que domicilie o pago e que a dita conta se encontre aberta nunha entidade de crédito. O pagamento poderase domiciliar nunha conta que non sexa de titularidade do obrigado, sempre que o titular da dita conta autorice a domiciliación. b) Que o obrigado ao pagamento lle comunique a súa orde de domiciliación á Tesourería Xeral, segundo os procedementos que se establezan en cada paso. O ordeante poderá autorizar expresamente na súa solicitude que o seu adeudo se estenda a calquera liquidación que polo/s conceptos/s que sinale se lle xire no futuro.2. Os pagos entenderanse realizados na data de cargo en conta das ditas domiciliacións; considerarase xustificante do ingreso o que, para tal efecto, expida a entidade de depósito onde se encontre domiciliado o pagamento.3. Naqueles casos en que o cargo en conta non se realice ou se realice fóra de prazo por causa non imputable ao obrigado ao pago, non se lle esixirán a este recargos, xuros de mora nin sancións, sen prexuízo dos xuros de mora que, no seu caso, corresponda liquidar e esixirlle á entidade responsable pola demora no ingreso.4. Cando o concello dispoña expresamente a invalidez das domiciliacións por razóns xustificadas, notificaralle o acordo polo que se lle declare a invalidez ao obrigado ao pago e á entidade colaboradora.5. Regulamentariamente, establecernase, no seu caso, as condicións para utilizar este medio de pago por vía telemática. Artigo 19º.- Pago mediante efectos timbrados e máquinas ou terminais informáticos rexistradores O pago de débedas en caixas municipais deberase realizar mediante a utilización de efectos timbrados cando así o estableza a ordenanza fiscal reguladora do recurso de dereito público correspondente. Tamén, cando así o estableza a dita ordenanza, o pago de determinadas débedas poderá acreditarse mediante a estampación ou emisión de selos municipais, polo importe que corresponda segundo tarifa, realizadas por máquinas ou terminais informáticos rexistradores. Cando se utilicen selos municipais, estes adheriranse ao documento da súa razón e, de empregarse o sistema de estampación, esta practicarase sobre o documento correspondente facendo constar: concepto, importe, data, máquina ou terminal estampador e número da operación. Artigo 20º.- Tempo do pago. Plan de pago personalizado 1. As débedas tributarias resultantes dunha autoliquidación deberanse pagar nos prazos que estableza na normativa de cada tributo. As débedas tributarias procedentes de liquidacións directas, de notificación individual, deberanse pagar dentro do prazo regulado no art.62 da Lei 58/2003 xeral tributaria, salvo que o concello, no exercicio das súas competencias, estableza outro distinto.2. O pago en período voluntario das débedas de notificación colectiva e periódica efectuarase no prazo establecido no art.34 desta ordenanza.3. As débedas que deban aboarse mediante efectos timbrados pagaranse no momento da realización do feito impoñible, se non se dispuxer outro prazo na súa normativa específica.4. Unha vez iniciado o período executivo e notificada a providencia de prema, o pago da débeda tributaria deberase efectuar nos seguintes prazos: a) Se a notificación da providencia se realiza entre os días 1 e 15 de cada mes, desde a data de recepción da notificación ata o día 20 do dito mes ou, se este non for hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, desde a data de recepción da notificación ata o día 5 do mes seguinte ou, se este non for hábil, ata o inmediato hábil seguinte.5. Nos supostos nos que a lei de cada tributo o estableza, o ingreso da débeda dun obrigado tributario poderase suspender total ou parcialmente, sen achega de garantía e a solicitude deste, se outro obrigado presenta unha declaración ou autoliquidación da que resulte unha cantidade a devolver ou unha comunicación de datos, con indicación de que o importe da devolución que poida ser recoñecido se destine á cancelación da débeda cuxa suspensión se pretende. O importe da débeda suspendida non poderá ser superior á devolución solicitada. A débeda suspendida quedará total ou parcialmente extinguida no importe que proceda da devolución recoñecida, sen que sexan esixibles xuros de mora sobre a débeda cancelada con cargo á devolución.6. Plan de pago personalizado.- Poderá anticiparse o pago das débedas de vencemento periódico mediante o seu fraccionamento, de conformidade coa regulación do Plan de pago personalizado que se desenvolve no presente apartado: a) Concepto O Plan de pago personalizado é unha modalidade de pago a través da cal se poderán facer efectivas, anticipada e fraccionadamente, determinadas débedas tributarias de vencemento periódico incluídas nun plan de pago, domiciliándoas nunha entidade financeira. De acordo co establecido no art.9.1 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, establécese senllas bonificacións do 3% sobre a cota íntegra do Imposto sobre Bens Inmobles e sobre a cota do Imposto sobre Vehículos de Tracción Mecánica, naqueles casos en que o solicitante inclúa estes impostos no dito plan. Estas bonificacións serán compatibles cos demáis beneficios fiscáis establecidos na Ordenanza fiscal n.º 51, reguladora do imposto sobre bens inmobles e na Ordenanza fiscal nº 52, reguladora do imposto sobre vehículos de tracción mecánica. De acordo co establecido no art.10 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e o art.161.2 da Lei xeral tributaria, no se esixirán xuros de mora, nin, no seu caso, se iniciará o período executivo, nos aprazamentos ou fraccionamentos derivados do acollemento ao Plan de pago personalizado, salvo que se produza o impago recollido na letra m) do presente apartado. b) Requisitos Para acollerse a este sistema, será necesario: i) Que se domicilien os pagos fraccionados nunha entidade financeira. ii) Que no se cancele a conta bancaria de domiciliación antes de finalizar o último pago da cota fraccionada. iii) Estar ao corrente no pagamento de débedas tributarias e demais débedas de dereito público co Concello da Coruña. iv) Que a cota mínima líquida de cada un dos fraccionamentos non sexa inferior a 60,00 euros para particulares e de 120,00 euros para contribuíntes que realicen actividades económicas. v) Que se formule a solicitude oportuna no impreso oficial aprobado polo Concello da Coruña e a través dos medios que se establezan para estes efectos. vi) Que a solicitude a realice o titular da conta en que se domicilie o pago. c) Tributos acollidos ao Plan de pago personalizado Os tributos, de vencemento periódico e notificación colectiva, incluídos no Plan de pago personalizado, son os seguintes: i) Imposto sobre vehículos de tracción mecánica. ii) Imposto sobre actividades económicas. iii) Imposto sobre bens inmobles. iv) Taxa pola prestación do servizo de recollida de lixo e residuos sólidos urbanos de locais ou establecementos onde se exerzan actividades industriais, comerciais, profesionais, artísticas ou de servizos. v) Taxa pola entrada de vehículos desde a vía pública a edificios, locais e soares e das reservas de vía pública para aparcamento, carga, descarga e outras actividades en interese particular. d) Solicitude i) As solicitudes de acollemento ao Plan de pago personalizado presentadas mediante un impreso oficial no Rexistro Xeral do Concello da Coruña, no Rexistro Electrónico do Concello da Coruña, a través de técnicas de telecomunicación ou telemáticas ou ben presencialmente nas oficinas municipais de atención postas ao servizo da cidadanía, así como nos lugares sinalados no art.38.4 da Lei 30/1992, do 26 de novembro, De Réxime Xurídico das Administracións Públicas e do Procedemento Administrativo Común, producirán efecto no período impositivo seguinte ao da solicitude e permanecerán en vigor mentres non sexan expresamente revogadas polos interesados. Porén, as solicitudes que se presenten entre o 1 e o 31 de xaneiro de cada exercicio producirán efectos no mesmo exercicio en que se solicite. ii) En todo caso, as solicitudes presentadas despois do 31 de xaneiro do ano en curso producirán efecto a partir do exercicio seguinte. iii) Poderase convir coas entidades financeiras a súa colaboración na recepción das solicitudes dos ciudadáns e a sús remisión ao Concello. e) Determinación do importe para a súa distribución en prazos ou fraccións. i) O importe total das débedas acollidas ao Plan de pago personalizado que se terá en conta para realizar as operacións conducentes á distribución dos importes parciais que se cobrarán anticipadamente en cada prazo ou fracción será, con carácter xeral, o 95% da suma dos importes das liquidacións do exercicio anterior. ii) Cada ano actualizaranse os importes das cotas en función dos datos tributarios do exercicio inmediato anterior. f) Modalidades do Plan de pago personalizado As cantidades que a persoa solicitante se comprometa a anticipar polas débedas tributarias incluídas no Plan de pago personalizado distribuiranse en dúas, tres, catro, cinco ou seis cotas, a elección do solicitante. O pago en dúas cotas realizarase nos meses de marzo e outubro; o pago en tres cotas realizarase nos meses de marzo, xullo e outubro; o pago en catro cotas realizarase nos meses de marzo, maio, xullo e outubro; o pago en cinco cotas realizarase nos meses de marzo, maio, xullo, setembro e outubro e o pago en seis cotas realizarase nos meses de marzo, maio, xullo, agosto, setembro e outubro. Estes ingresos anticipados terán o carácter de pago a conta e faranse efectivos nas datas que correspondan segundo o seguinte cadro: En todo caso, o día 1 de outubro ou o inmediato hábil posterior, pasarase ao cobro a cantidade resultante da diferenza entre o importe das liquidacións acollidas ao Plan de pago personalizado correspondentes ao exercicio vixente e as cantidades entregadas a conta. Cada contribuínte poderá acollerse ao Plan de pago personalizado para todos ou algún dos tributos sinalados na letra c) do presente apartado. g) Modificacións a instancia do interesado. i) O interesado no Plan de pago personalizado, mediante petición expresa, poderá solicitar a modificación do Plan en virgor, tanto no relativo á conta na que estea domiciliado o pago como na modalidade de cotas, de acordo co disposto nas letras seguintes. Así mesmo, poderá incluir novos tributos no Plan. ii) As solicitudes de modificación poderanse presentar, mediante o impreso oficial, no Rexistro Xeral do Concello da Coruña, no Rexistro Electrónico do Concello da Coruña, a través de técnicas de telecomunicación ou telemáticas ou ben presencialmente nas oficinas municipais de atención postas ao servizo da cidadanía, así como nos lugares sinalados no art.38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, e producirán efecto no período impositivo seguinte ao da solicitude. Porén, as solicitudes que se presenten entre o 1 e o 31 de xaneiro de cada exercicio, producirán efectos no mesmo exercicio en que se solicite. En todo caso, as solicitudes presentadas despois do 31 de xaneiro do ano en curso, producirán efecto a partir do exercicio seguinte. h) Modificacións de oficio. Cando se produza a baixa dalgunha inscrición da matrícula, por troco de titularidade ou por outras causas, que impliquen a baixa de oficio, quedará automáticamente excluída do Plan de pago personalizado, recalculándose o importe das cotas que resten por pagar conforme ao previsto no apartado i) seguinte. i) Control de excesos. Nos supostos de modificación á baixa das débedas asociadas a un Plan de pago personalizado, para evitar que o importe dos pagos fraccionados supere o importe das liquidacións definitivas acogidas al Plan de pago e, polo tanto, as correspondentes devolucións, se procederá ao recálculo do importe das cotas que resten por pagar. O mesmo recálculo terá lugar ao alza, no seu caso, cando por unha nova modificación ou polo impago dalgún prazo, desaparecese a previsión de exceso. j) Baixa do Plan de pago personalizado Con carácter xeral, a baixa no Plan de pago personalizado producirase por instancia da persoa solicitante. A baixa solicitada producirá efecto nos mesmos termos que se establecen para a alta no Plan de pago personalizado na letra d) do presente apartado. k) Imputación dos pagos anticipados As cantidades anticipadas polos contribuíntes a través deste sistema de pagos imputaranse ás liquidacións asociadas ao Plan de pago personalizado, conforme os seguintes criterios: i) En primeiro lugar, atendendo á data de vencemento das débedas, aplicaranse ás de vencemento anterior. ii) Ante débedas de igual vencemento, aplicarase primeiro ás de importe inferior. iii) Ante débedas de igual importe, seguirase a orde secuencial do número de inscrición en matrícula fiscal de cada unha delas. A parte das débedas ou o importe íntegro, no seu caso, que restase por pagar, pagarase o día 1 de outubro ou o inmediato hábil posterior, igualmente mediante domiciliación bancaria. l) Devolución de excesos No suposto de que os pagos anticipados sexan superiores á suma dos importes das liquidacións adheridas ao Plan de pago personalizado, a Administración tributaria municipal devolverá de oficio o dito exceso, mediante unha transferencia bancaria á mesma conta en que se efectuaron os cargos. m) Impago. Se por causas imputables ao interesado non se fixer efectivo ao seu vencemento o importe da primeira cota, devirá inaplicable automaticamente este sistema especial de pago. Neste caso, o importe total dos tributos poderase aboar sen recargo nos prazos ordinarios de pago. Se estes transcorreren sen realizar o seu ingreso, iniciarase o período executivo. Se, logo de facer efectivo o importe da primeira cota do Plan non se fixer efectiva a última ao seu vencemento correspondente, iniciarase o período executivo pola cantidade pendente. En caso de impago de calquera das cotas por causas imputables ao interesado, non resultará aplicable ningunha bonificación derivada da adhesión ao Plan de Pago Personalizado. Artigo 21º.- Aprazamento e fraccionamento 1. O pago das débedas tributarias y demáis de dereito público poderá aprazarse ou fraccionarse nos casos e na forma que se determina na presente ordenanza.2. Os aprazamentos e fraccionamento os concederá a Administración municipal tras a petición dos obrigados ao pago, de conformidade coas regras dos apartados seguintes.3. As débedas aprazadas ou fraccionadas deberán garantirse mediante aval solidario de entidade de crédito ou sociedade de garantía recíproca ou certificado de seguro de caución, coas salvedades reguladas na Lei xeral tributaria. A garantía deberá cubrir o importe do principal da débeda, dos xuros que xenere o aprazamento/fraccionamento máis o 25% da suma de ambalas dúas partidas, sen que en ningún caso o importe a garantir poda ser inferior a contía total da débeda no momento do aprazamento/fraccionamento maís os xuros derivados do mesmo.4. Non serán susceptibles de aprazamento ou fraccionamento de pago as seguintes débedas: a) As que se achen en período voluntario de pago cuxo importe sexa inferior a 300,00 euros. b) As que se atopen en período executivo, cuxo importe global pendente por contribuinte sexa inferior a 300,00 euros. c) As de vencemento periódico e notificación colectiva, salvo aquelas que se incorporen a un Plan de pago persoalizado conforme ao previsto no art.20.6 desta Ordenanza. d) As débedas tributarias cuxa exacción se realice por medio de efectos timbrados. e) En caso de expedientes sancionadores, non se poderán instruír fraccionamentos nin aprazamentos de débeda en período voluntario de pago, senón unicamente sobre débeda en período executivo. En caso de que se presenten solicitudes ao respecto, entenderanse automaticamente desestimadas, sen prexuízo da notificación oportuna ao interesado.5. Débedas aprazables. a) Poderá aprazarse o pago da débeda, tanto en período voluntario coma executivo, tras a petición dos obrigados cando a súa situación económico-financeira lles impida, transitoriamente, efectuar o pago dos seus débitos. b) O fraccionamento de pago, como modalidade de aprazamento, se rexerá polas normas aplicables a este no que non estea regulado especialmente. c) A Tesourería disporá o necesario para que as solicitudes se formulen en documento específico, no que se indique os criterios de concesión e denegación de aprazamentos e fraccionamento, así como a necesidade de fundamentar as dificultades económico-financeiras, aportando os documentos oportunos. d) O acordo de concesión especificará a clase de garantía que o solicitante deberá aportar ou, no seu caso, a dispensa deste deber. e) Os criterios xeráis de concesión de aprazamentos/fraccionamentos son: i) As débedas entre 300,00 euros e 600,00 euros podrán aprazarse ou fraccionarse ata un máximo de tres meses ou mensualidades. ii) As débedas entre 600,01 euros e 900,00 euros poderán aprazarse ou fraccionarse ata un máximo de seis meses o mensualidades. iii) As débedas entre 900,01 euros e 1.500,00 euros poderán aprazasre ou fraccionarse ata un máximo de nove meses ou mensualidades. iv) As débedas entre 1.500,01 euros e 3.000,00 euros poderán aprazarse ou fraccionarse ata un máximo de doce meses ou mensualidades. v) As débedas entre 3.000,01 euros e 4.500,00 euros poderán aprazarse ou fraccionarse ata un máximo de quince meses ou mensualidades. vi) As débedas de importe superior a 4,500,00 euros poderán aprazarse ou fraccionarse ata un máximo de dezaoito meses ou mensualidades. f) Excepcionalmente, os períodos e prazos sinalados no apartado e) anterior poderán ampliarse ata un máximo de 15 anos cando a execución do patrimonio do debedor poida afectar ao mantemento da capacidade productiva o do nivel de emprego da actividade económica respectiva, ou ben poidera producir graves quebrantos para os intereses da Facenda municipal. g) Documentación a aportar. A Tesourería determinará os documentos ou xustificantes que estime oportunos para xustificar a existencia de dificultades económico-financeiras que impidan de xeito transitorio ao solicitante efectuar o pago no prazo establecido. Na petición de aprazamento ou fraccionamento farase constar, ademáis dos datos identificativos do suxeito pasivo e da débeda, as causas que motivan a solicitude de aprazamento, os prazos e restante condicións que se solicitan, e a garantía que se ofrece de entre as que constan no parágrafo seguinte desta Ordenanza, así como o número de conta bancaria para a domiciliación das fraccións.6.- Garantías para aprazamento ou fraccionamento. a) Como regra xeral, o solicitante deberá ofrecer garantía en forma de aval solidario de entidade de crédito ou sociedade de garantía recíproca ou certificado de seguro de caución. En todo caso, aprotarase coa solicitude o correspondente compromiso expreso e irrevogable da entidade a formalizar o aval necesario no caso de que o aprazamento se concedese. O aval deberá aportarse no prazo de trinta días seguintes ao da notificación do acordo de concesión. b) Cando se xustifique que non é posible obter o aval ou certificado, ou que con isto se compromete seriamente a viabilidade da actividade económica, o órgano competente poderá admitir algunha das seguintes garantías: i) Hipoteca inmobiliaria. ii) Hipoteca mobiliaria. iii) Prenda con o usen desprazamento. iv) Fianza persoal e solidaria. v) Calquera outa que se estime pertinente. Á solicitude deberá xuntarse declaración responsable e informe xustificativo da imposibilidade de obter o aval, no que consten as xestións efectuadas ao respecto, debidamente documentadas. c) Non se esixirá garantía cando a débeda a aprazar ou fraccionar en período voluntario, individualmente considerada, non exceda de 3.000,00 euros. En período executivo, a devandita contía referirase ao importe global pendente de pago obxecto da solicitude. Cando se trate de aprazamentos ou fraccionamento e no procedemente executivo se realizase anotación preventiva de embargo en rexistro público de bens de valor suficiente, se considerará garantida a débeda e non será necesario aporta nova garantía. d) A garantía constituida mediante aval deberá ser por término que exceda, cando menos, en seis meses ao vencemento do prazo ou prazos garantidos. e) Poderase dispensar total ou parcialmente das garantías esixibles, nos termos que estableza a norma regulamentaria de aplicación, cando a persoa debedora careza de medios suficientes para garantir a débeda e a execución do seu patrimonio puidera afectar ao mantemente da capacidade productiva ou do nivel de emprego da actividade económica respectiva, ou ben poidera producir graves quebrantos para os intereses da Facenda municipal. Se solicítase dispensa total ou parcial de garantía, deberá xuntar coa solicitude declaración responsable na que manifeste carecer de bens ou non posuir outros que os ofrecidos en garantía.7. Tramitación e resolución. a) Na tramitación das solicitudes de aprazamento ou fraccionamento examinarse e avaliarase a falta de liquidez e a capacidade para xenerar recursos conforme ao disposto nas normas regulamentarias de aplicación, formulándose a correspondente proposta de resolución ao órgano competente para a súa aprobación. b) Agás circunstancias excepcionais apreciadas polo órgano que resolva, denegaranse as seguintes solicitudes: i) As de reconsideración de aprazamentos resoltos segundo os presentes criterios e que non estean debidamente fundadas, tendo como única finalidade demorar o cumprimento do deber tributario. ii) As presentadas por contribuíntes que incumpriran aprazamento concedidos ou non formalizaran as garantías. iii) As que corresponda a débedas illadas presentadas por contribuíntes que manteñen putras débedas co concello sen regularizar. c) A resolución notificarase conforme á normativa regulamentaria de aplicación xunto co cálculo dos xuros e o procedemento en caso de impago. d) A resolución deberá adoptarse no prazo de seis meses a contar dendo a data en que a solicitude tivo entrada oficial no Rexistro xeral do concello. Transcorrido este prazo poderá entenderse desestimada a solicitude.8. Cálculo de xuros de mora. a) As cantidades que se apracen ou fraccionen devengarán o xuro de mora regulado na normativa tributaria ou orzamentaria, segundo se trate de débedas tributarias ou non tributarias, respectivamente. b) No caso de concesión de aprazamentos, os xuros de mora calcularanse sobre a débeda aprazada polo tempo comprendido entre o vencemento do período voluntario e o vencemento do prazo concedido. Se o aprazamento solicitouse en período executivo, a base para o cálculo dos xuros non incluirá o recargo do período executivo que corresponda. Os xuros devengados ingresaranse xunto coa débeda aprazada. c) No caso de fraccionamentos, calcularanse xuros de mora por cada fracción de débeda, computándose o tempo dendo o vencemento do período voluntario ata o vencemento do prazo de ingreso concedido para cada fracción. Os xuros devengados por cada fracción deberán pagarse xunto coa fracción no prazo de ingreso desta. Se o fraccionamento solicitouse en período executivo, a base para o cálculo non incluirá o recargo do período executivo que corresponda. d) En caso de denegación de aprazamento ou fraccionamento de débedas: i) Se solicitouse en período voluntario, liquidaranse xuros de mora polo período transcorrido dende o vencemento do período voluntario ata a data da resolución denegatoria. ii) Se solicítase en período executivo liquidaranse xuros unha vez efectuado o pago de acordo co establecido na normativa regulamentaria de aplicación.9. Prazos de ingreso, forma de pago e efectos do impago a) O ingreso dos prazos deberá efectuarse nas datas establecidas nos acordos de concesión de aprazamento ou fraccionamento, que serán sempre o día 5 ou 20 do mes a que se refiran. Con carácter preferente considerarase o día 20 de cada mes. b) Como regra xeral esixirase a domiciliación das sucesivas fraccións en entidades de depósito. c) Nos aprazamentos e fraccionamentos, se chegado o vencemento do prazo concedido ou fraccionado non se efectuase o pago, procederase a exaccionar a débeda pola vía de prema ou ben a executar a garantía de conformidade co disposto na Ley xeral tributaria e normativa regulamentaria de aplicación. CAPÍTULO IV.- PROCEDEMENTO DE RECADACIÓN EN PERÍODO VOLUNTARIO SECCIÓN 1ª.- Disposicións xerais Artigo 22º.- Recadación en período voluntario.1. O importe das débedas cuxa xestión recadatoria en período voluntario sexa levada a cabo polos órganos de recadación do concello, ingresarase nas caixas municipais, directamente ou a través de entidades de depósito, nos casos e polos procedementos que se establecen no presente capítulo.2. O importe das débedas cuxa xestión recadatoria a leven a cabo entidades ou órganos distintos, ingresarase nas caixas municipais nas modalidades e polos procedementos establecidos nas súas normas reguladoras e na sección 5.ª deste capítulo.3. Cando unhas e outras sexan de vencemento periódico e notificación colectiva, ingresarase o seu importe segundo o disposto na sección 6.ª deste capítulo. Artigo 23º.- Iniciación e conclusión O importe das débedas cuxa xestión recadatoria en período voluntario a leven a cabo os órganos de recadación do concello, ingresarase nas caixas municipais, directamente ou a través de entidades de depósito, nos casos e polos procedementos que se establecen no capítulo IV. SECCIÓN 2ª.- Ingresos da Tesourería Artigo 24º.- Normas xerais 1. A Tesourería Xeral recadará todos os dereitos de titularidade municipal.2. Os ingresos poderanse realizar: a) Directamente na Caixa da Tesourería. b) A través das entidades de depósito que presten o servizo de Caixa nos locais da Tesourería. c) A través das entidades colaboradoras a que se refire o artigo 28.º desta ordenanza.3. Os ingresos realizaranse de luns a venres, excepto días non laborables. Os vencementos que coincidan cun sábado consideraranse trasladados ao primeiro día hábil seguinte. SECCIÓN 3ª.- Ingresos a través das entidades de depósito que presten o servizo de Caixa Artigo 25º.- Entidades autorizadas 1. Poden prestar o servizo de Caixa na Tesourería, por medio de oficinas abertas nos seus locais, aquelas entidades de depósito con que, por proposta do dito órgano municipal, así o conveña o concello.2. Estas entidades, sen prexuízo diso, poderán actuar como colaboradoras na recadación. Artigo 26º.- Supostos 1. Realizarase o ingreso a través das entidades de depósito que presten o servizo de Caixa nos seguintes casos: a) Cando o ingreso sexa requisito previo á presentación ou retirada de documentos no concello. b) Cando correpondan a declaración-liquidacións ou autoliquidacións. c) Cando correspondan a ingresos en efectivo de fianzas e/ou depósitos. d) Cando se realicen ingresos de liquidacións practicadas polo concello e notificadas ao suxeito pasivo, que se encontran en período de ingreso en voluntaria. e) Nos demais casos en que así o estableza o concello.2. Os ingresos realizaranse de luns a venres, excepto días non laborables. Os vencementos que coincidan cun sábado quedan trasladados ao primeiro día hábil seguinte. Artigo 27.- Procedemento 1. Os ingresos realizaranse en contas restrinxidas abertas nas entidades citadas, tituladas: “Concello da Coruña. Conta restrinxida de Caixa”. 2. Os ingresos nestas contas efectuaranse en efectivo, a través dos medios que establece o artigo 14º desta ordenanza.3. Diariamente, a entidade entregaralle á Tesourería do concello unha relación xustificativa das cantidades ingresadas na conta restrinxida e os documentos acreditativos das contas a que corresponden, no seu caso.4. O ingreso nas contas operativas do concello das cantidades recadadas rexerase polo disposto no artigo 57º desta ordenanza. SECCIÓN 4ª.- Ingresos a través de entidades colaboradoras na recadación Artigo 28º.- Autorización 1. Poderán prestar o servizo de colaboración na xestión recadatoria da Facenda municipal as entidades de depósito autorizadas polo concello. A prestación do servizo non será retribuída.2. As entidades que desexen actuar como colaboradoras solicitarán unha autorización do concello a través da Tesourería municipal, a cal irá acompañada dunha memoria xustificativa da posibilidade de recoller en soporte informático a información das operación que deban realizar como colaboradoras. Para valorar adecuadamente a conveniencia de conceder a autorización solicitada, o concello poderá considerar aqueles datos que sexan acreditativos da solvencia da entidade e da súa posible contribución ao servizo de colaboración na recadación. Para tal fin, poderá recabar os informes que considere oportunos. O concello poderá aceptar ou non a petición e determinar a forma e as condicións de prestación do servizo. Se o acordo é denegatorio, será motivado. O acordo notificaráselle á entidade peticionaria e publicarase no Boletín Oficial da Provincia. A resolución deberase adoptar no prazo de tres meses. Unha vez transcorrido este prazo sen que houber solución, poderase entender desestimada a solicitude, na forma e cos efectos establecidos no artigo 44 da Lei 30/1992, do 26 de novembro, de réxime xurídico das administracións públicas e do procedemento administrativo común.3. Previamente á iniciación do servizo, as entidades peticionarias deberanlle comunicar ao Concello os seguintes extremos: a) Relación de todas as súas oficinas, o seu domicilio e a clave bancaria, dentro do termo municipal. b) Data ou datas de comezo da prestación, que en ningún caso poderán exceder de dous meses, que comezarán a contar a partir do día do seu outorgamento. Ademais, a entidade colaboradora deberá informar o concello de toda variación referente a altas e baixas, na operatividade das súas oficinas e cambios de denominación a que aquela se vexa sometida.4. As entidades que posúan varias oficinas dentro do municipio relacionaranse co concello a través da súa oficina principal.5. A Tesourería municipal efectuará o control e seguimento da actuación das entidades colaboradoras. Para tal efecto, poderalle propor á Xunta de Goberno Local, e esta ordenar, a práctica de comprobacións sobre as ditas entidades. As comprobacións referiranse exclusivamente á súa actuación como entidades colaboradoras e poderanse efectuar nas oficinas da entidade ou nos locais da Tesourería municipal. As actuacións poderanse referir ao exame da documentación relativa a operacións concretas ou estenderse a actuación de colaboración das ditas entidades ou das súas oficinas durante un período determinado de tempo. Para a práctica das comprobacións, as entidades deberán pór ao dispor do funcionariado designado para tal efecto toda a documentación que soliciten en relación coa actuación da entidade na súa condición de colaboradora e, en particular, extractos de contas correntes restrinxidas, documentos de ingreso e xustificantes de ingreso nas contas operativas do concello. Así mesmo, deberán permitir o acceso aos rexistros informáticos da entidade respecto das operación realizadas na súa condición de colaboradora.6. Sen prexuízo das responsabilidades que procedan en cada caso, a Xunta de Goberno Local, por proposta da Tesourería, poderá suspender temporalmente ou revogar definitivamente a autorización outorgada ás entidades de depósito para actuar como colaboradoras na recadación, restrinxir temporal ou definitivamente o ámbito territorial da súa actuación ou excluír a prestación do servizo de colaboración a algunha das súas oficinas, se as ditas entidades incumpriren as obrigas establecidas na presente ordenanza e nas demais normas aplicables ao servizo, as obrigas de colaboración coa Facenda municipal ou as normas tributarias en xeral. En particular, a Xunta de Goberno Local poderá usar as facultades a que se refire o parágrafo anterior, cando se deren algunhas das seguintes circunstancias: a) Presentación reiterada da documentación que, como entidade colaboradora, debe achegar a Tesourería fóra dos prazos establecidos, de forma incompleta ou con graves deficiencias; manipulación dos datos contidos na dita documentación, en que deba custodiar a entidade ou en que deba entregar aos contribuíntes. b) Incumprimento das obrigas que as ditas entidades teñan de proporcionaren ou declararen calquera tipo de datos, informes ou antecedentes con transcendencia tributaria a que obrigan a Lei xeral tributaria e as demais disposicións aplicables para tal efecto. c) Colaboración ou consentimento no levantamento de bens embargados. d) Resistencia, negativa ou obstrución á actuación dos órganos e axentes de recadación. e) Non efectuar diariamente o ingreso das cantidades recadadas na conta restrinxida; non efectuar ou efectuar con atraso o ingreso das cantidades recadadas nas contas operativas do concello, cando se lle ocasionase un grave prexuízo á Facenda municipal ou a un particular. f) Inutilidade da autorización, manifestada polo nulo ou escaso volume dos ingresos realizados a través da entidade. Artigo 29º.- Ingresos 1. Os debedores á Facenda Municipal, teñan ou non contas abertas nas entidades colaboradoras, poderán ingresar nelas as seguintes débedas: a) As que resulten de declaración-liquidacións formuladas nos modelos regulamentariamente establecidos. b) As notificadas aos obrigados ao pago como consecuencia de liquidacións practicadas pola Administración, tanto en período voluntario como en executiva, ben sexa a notificación individual ou colectiva. c) Calquera outras que determine o concello.2. As entidades colaboradoras non se responsabilizarán da exactitude dos datos consignados polos contribuíntes, excepto da do número de identificación fiscal do declarante e deberán admitir os ingresos sen consideración ao posible vencemento dos prazos de recadación, excepto que conste expresamente nos documentos de ingreso.3. Porén, as entidades colaboradoras non poderán admitir: a) Os ingresos cuxa realización sexa requisito previo á presentación ou retirada de documentos no concello. b) Os ingresos en efectivo de fianzas e/ou depósitos. Artigo 30º.- Procedemento 1. Os ingresos realizaranse en contas restrinxidas abertas nas entidades citadas, tituladas “Concello da Coruña, cta. restrinxida de colaboración na recadación”. O concello poderá establecer que as ditas contas se leven con separación para os distintos tipos de ingresos.2. Os ingresos nestas contas efectuaranse en diñeiro de curso legal e outros medios habituais no tráfico bancario polo importe exacto das débedas. A admisión de calquera outro medio de pago queda por discreción e risco da entidade.3. As entidades colaboradoras admitirán os ditos ingresos todos os días que sexan laborables para elas durante as horas de Caixa e aboaranos seguidamente na conta restrinxida. Os vencementos que coincidan cun sábado consideraranse trasladados ao primeiro día hábil seguinte. Cando os ingresos se efectúen en sucursais ou oficinas que non poidan actuar directamente sobre as contas restrinxidas autorizadas, as entidades disporán dun prazo de 10 días para aboalas nas ditas contas restrinxidas; respectarán, en todo caso, os prazos sinalados para a recadación, en caso de que lles foren comunicados.4. Cando se trate de declaración-liquidacións, o/a obrigado/a ao pagamento presentaralle ou remitiralle á entidade colaboradora o xogo de impresos completo en que se conteñan aquelas.5. Se o ingreso é consecuencia dunha liquidación practicada pola Administración municipal e notificada á persoa obrigada ao pago, esta presentaralle ou remitiralle á entidade colaboradora un “xustificante de aboamento” ou “talón de ingreso” segundo o modelo establecido polo concello.6. A entidade colaboradora deberá esixir a consignación do número de identificación fiscal no documento correspondente e comprobar a exactitude do indicado número examinando o documento acreditativo, que deberá ser exhibido por quen presente o documento liquidatorio.7. A entidade colaboradora chamada a admitir un ingreso para o concello comprobará previamente ao seu aboamento en conta: a) A coincidencia exacta do importe daquel co que debe figurar no “total que debe ingresar” da declaración-liquidación ou “xustificante de aboamento” ou talón de ingreso. b) Que nos documentos citados se consignen o nome, domicilio do suxeito pasivo, número de identificación fiscal, concepto e exercicio ou período a que corresponde o pago citado. c) Que o ingreso debe producir efecto no concello. Se resultar conforme a comprobación anterior, a entidade colaboradora incluirá, no documento destinado para tal efecto dos que compoñen a declaración-liquidación ou no “xustificante de aboamento” ou “talón de ingreso”, unha certificación mecánica por medio da impresión da máquina contable ou manual por sinatura autorizada e, en todo caso, selo da entidade sobre os seguintes conceptos: data de ingreso, total ingresado, clave de banco ou caixa de oficina, así como que o ingreso se efectuou na conta restrinxida do concello.8. As persoas obrigadas ao pago, nos casos para os que se estableza que poden presentar un documento de ingreso e a declaración-liquidación xunto coa documentación complementaria nun sobre cerrado. Farano de acordo coas seguintes normas: a) Presentarán na entidade colaboradora o documento de ingreso ou a devolución en que constarán os datos esenciais da declaración-liquidación formulada, así como a cantidade que cómpre ingresar ou devolver resultante desta. b) A dita entidade comprobará se o documento de ingreso está correctamente cuberto e certificará o ingreso correspondente coas formalidades e requisitos anteriormente citados. A entidade colaboradora conservará no seu poder o exemplar destinado a ela e entregaralle á persoa interesada os que lle correspondan. c) O obrigado unirá á súa declaración-liquidación o exemplar para a Administración do seu documento de ingreso que, nun sobre cerrado, en cuxo anverso constará o seu nome d) e apelido, razón social ou denominación e concepto impositivo, entregará na propia entidade colaboradora para o remitir ao concello.9. O ingreso das cantidades recadadas nas contas operativas do concello e o envío de documentos rexeranse polo que establece o artigo 58º desta ordenanza.10. A realización de pagos por vía telemática terá lugar mediante un procedemento que consistirá basicamente nas seguintes accións: - Interacción do/a administrado/a co portal municipal, que determina a información necesaria para realizar o pago (identificación da débeda). - Conexión transparente co organismo encargado da validación do certificado dixital, mediante a redirección do formulario cos datos do pago. - Emisión da orde de pagamento cara á entidade financeira colaboradora para execultalo. - Envío do xustificante unha vez confirmado o pago. Este xustificante presentarase nun formato que lle permita á persoa administrada tanto o almacenamento dixital no seu ordenador como a súa impresión. - Recepción polo concello da información sobre o estado da transacción, en que se inclúa o “n.º de referencia completo” (NRC), en caso de que se resolvese satisfactoriamente. Habilitarase un mecanismo de consulta en liña para validar o NRC. SECCIÓN 5ª.- Ingresos noutros órganos da Administración municipal e en organismos autónomos do concello Artigo 31º.- Ingresos noutros órganos da Administración municipal A Xunta de Goberno Local, por proposta do/a Tesoureiro/a Xeral, poderá autorizar ingresos provisionais nas caixas situadas nas dependencias de órganos da Administración municipal distintos da Tesourería cando existan razóns de economía, eficacia ou mellor prestación do servizo ás persoas usuarias. Así mesmo, cando concorran as ditas razóns, as ordenanzas fiscais de cada tributo poderán autorizar a recadación de taxas e prezos públicos por órganos distintos aos da Tesourería. En todo caso, deberán aplicarse, como mínimo, as seguintes normas: a) De todo ingreso deberá entregarse xustificante. Os talonarios de xustificantes estarán previamente numerados e serán controlados pola Tesourería. b) De cada ingreso quedará unha copia ou resgardo coa mesma numeración que o xustificante orixinal, na caixa auxiliar. c) Os fondos serán trasladados á conta operativa do concello que estableza a Tesourería, diariamente ou no prazo que sinale a Xunta de Goberno Local, por proposta do/a Tesoureiro/a Xeral, compatible co criterio de boa xestión. d) Diariamente ou no prazo que se estableza de conformidade co apartado anterior, remitiráselle á unidade de Caixa da Tesourería municipal a relación de ingresos realizados xunto cunha copia, os seus xustificantes e o documento acreditativo do traslado dos fondos á conta operativa do concello. Cando os ingresos se deriven da venda de entradas para espectáculos ou similares, substituirase a relación de ingresos por unha folla de despacho de billetes diaria e a conta de liquidación ao finalizar o espectáculo de que se trate. e) En cada caixa auxiliar, levarase un diario de ingresos que poderá estar constituído polas relacións de ingresos debidamente numeradas, foliadas e rubricadas polo caixeiro. f) Cando a confección e expedición de documentos e xustificantes de ingreso pretenda realizarse por medios informáticos ou telemáticos, requirirase unha autorización da Tesourería Xeral que se expedirá á vista do informe previo do servizo de Informática municipal sobre as condicións de integridade, seguridade e control da información, así como avaliación e compatibilidade co resto das aplicacións informáticas que conformen a arquitectura dos sistemas de xestión de ingresos, recadación e contabilidade. Artigo 32º.- Ingresos en organismos autónomos 1. Os ingresos cuxa xestión lles corresponda aos organismos autónomos do concello só poderán realizarse segundo se estableza en cada caso: a) Nas contas operativas legalmente autorizadas abertas a nome do organismo en entidades de depósito. b) Nas caixas de organismos. c) En contas restrinxidas para a recadación abertas a entidades de depósito. d) A través de entidades de depósito que presten o servizo de Caixa ou sexan nomeadas colaboradoras na recadación. e) Excepcionalmente, cando os servizos deban prestarse en lugares afastados ou en horarios distintos dos habituais ou por outras razóns de estrita necesidade, poderán admitirse ingresos a través de persoas ou entidades solventes habilitadas para tal fin.2. Todos os ingresos realizados directamente nas caixas ou unhas contas do organismo legalmente autorizadas serán rexistrados individual ou colectivamente e comprobados coas facturas, recibos e demais xustificantes de venda, servizo ou outra operación a que respondan. Os fondos recadados nas caixas deberán ser trasladados diariamente ou en prazos o máis breve posibles ás contas do organismo, salvo nos casos en que a mesma caixa deba realizar pagos habituais, sen prexuízo do rexistro dos ingresos e pagos polos seus valores íntegros.3. Os ingresos en contas restrinxidas deberán ser rexistrados no organismo a través dos seus propios documentos de xestión e comprobados periodicamente cos extractos ou outros documentos bancarios. Se isto non for posible por realizarse os ingresos sen actuación previa do organismo, a entidade de depósito en que está aberta a conta deberalle enviar periodicamente os xustificantes de cada un dos ingresos realizados para rexistro e comprobación. En ningún caso se realizará o rexistro das operación a través dos extractos bancarios. Con cargo ás ditas contas restrinxidas, non se poderán efectuar máis pagos dos que teñan por obxecto situar o seu saldo nas contas operativas do organismo. O ingreso nas contas operativas das cantidades recadadas rexirase polo disposto no artigo 59.º desta ordenanza.4. Os ingresos a través de entidades de depósito que presten o servizo de caixa ou que sexan autorizadas para actuar como colaboradoras na recadación rexeranse polas normas que para os mesmos supostos se regulan nas sección 1.ª e 4.ª do presente capítulo, adaptadas ás peculiaridades da xestión dos ingresos de cada organismo.5. Os ingresos a través de persoas ou entidades alleas á Administración, habilitadas para recibilos deberán organizarse de forma que se garanta a integridade dos fondos recadados por conta da Facenda Municipal, sen prexuízo da prestación efectiva dos servizos e, en especial, de acordo coas seguintes normas: a) De todo ingreso deberá entregarse un xustificante. Os talonarios de xustificantes estarán previamente numerados e controlados polo organismo. b) De cada ingreso deberá quedar copia ou resgardo coa mesma numeración que o xustificante orixinal, para rexistro e control do organismo. c) O organismo deberá realizar unha comprobación dos ingresos cos seus comprobantes. d) Os fondos deberán ser depositados en contas controladas polo organismo diariamente ou no menor prazo que sexa compatible con criterios de boa xestión. SECCIÓN 6ª.- Recadación de débedas de vencemento periódico e notificación colectiva Artigo 33º.- Modalidades de cobro A recadación de débedas de vencemento periódico e notificación colectiva poderana realizar, segundo se estableza en cada caso: a) As unidades de recadación da Tesourería. b) As unidades de recadación dos organismos autónomos municipais que teñan ao seu cargo a xestión dos recursos. c) A Empresa Municipal de Aguas da Coruña respecto das taxas por prestación do servizo de rede de sumidoiros, recollida e tratamento de lixo e residuos sólidos urbanos e por subministración e utilización de auga potable e calquera outros conceptos que así acorde o concello. d) Por calquera outra modalidade que estableza o concello para ingreso dos recursos da Facenda municipal. Artigo 34º.- Prazo de ingreso 1. O prazo de ingreso en período voluntario das débedas a que se refire o artigo anterior, que non teñan establecido un prazo específico nas súas normas, será único e abranguerá desde o día 1 de outubro ao 30 de novembro ou inmediato hábil posterior.2. A Xunta de Goberno Local, por proposta da Tesourería Xeral, cando as necesidades do servizo o aconsellen, poderá modificar o prazo sinalado no apartado anterior, sempre que o dito prazo non sexa inferior a dous meses. A mesma facultade correspóndelle á autoridade competente dos organismos autónomos en relación cos recursos cuxa xestión recadatoria lles estea atribuída. Artigo 35º.- Anuncios de cobranza 1. A comunicación do período de cobro levarase a cabo de forma colectiva e publicaranse os edictos correspondentes no Boletín Oficial da Provincia e nos locais do concello. Os ditos edictos poderanse divulgar a través dos medios de comunicación que se consideren adecuados. Cando se trate de recibos de organismos autónomos, os edictos publicaranse no Boletín Oficial da Provincia e nos locais do ente correspondente.2. O anuncio de cobranza deberá conter, cando menos: a) O prazo de ingreso. b) A modalidade de ingreso utilizable entre as enumeradas no artigo 33º desta ordenanza. c) Os lugares, días e horas de ingreso. d) A advertencia de que, unha vez transcorrido o prazo de ingreso, as débedas serán esixidas polo procedemento de prema e terán dereito a percibir os recargos correspondentes do período executivo, os xuros de mora e, no seu caso, as custas que se produzan.3. O anuncio de cobranza poderá ser substituído por notificacións individuais. Artigo 36º.- Procedemento e instrumentos de ingreso 1. A exacción destas débedas realizarase por recibo ou instrumento de ingreso composto de talón de ingreso e carta de pagamento que, no seu caso, será substituto daquel, de conformidade co disposto no apartado 3 seguinte.2. Os recibos ou instrumentos de ingreso serán postos a disposición da Tesourería, cunha antelación de 15 días ao comezo do período de cobro. De utilizarse procedementos informáticos para a súa confección, unha vez aprobada a matrícula ou padrón cobratorios, poranse á disposición da Tesourería o ficheiro de datos e o programa aplicable, para que o dito órgano emita ou solicite do servizo municipal de Informática a emisión daqueles recibos ou instrumentos. Desde que o ficheiro de datos se poña á disposición da Tesourería, será inalterable, sen prexuízo das modificacións que o dito órgano autorice para cumprir resolución ou acordos dos órganos da Administración municipal competentes.3. A Administración municipal poderá remitir ao domicilio coñecido dos suxeitos pasivos o instrumento de ingreso sinalado no apartado 1, que substituirá o recibo e será xustificante suficiente do pago, unha vez que fose debidamente estampada neste a dilexencia de ingreso correspondente polas caixas municipais ou entidades de depósito autorizadas. En ningún caso será obrigatorio para o concello remitir o documento citado, de tal forma que a súa non recepción non exonera o suxeito pasivo da súa obriga de pago. Nos anuncios de cobranza, deberá facerse constar este extremo.4. Así mesmo, para este tipo de débedas, cando o debedor ou outra persoa que poida realizar o pago se presente no lugar de ingreso e por calquera circunstancia non estivera o recibo ou recibos, admitirase ao pago e expedirase o xustificante correspondente, sempre que o debedor figure inscrito nas listaxes cobratorias. Artigo 37º.- Domiciliación en entidades de depósito 1. Os debedores poderán domiciliar o pago das débedas a que se refire esta sección en contas abertas en entidades de depósito.2. Para iso, dirixirán unha comunicación ao órgano de recadación correspondente, ben directamente ou ben a través da entidade financeira domiciliataria, no modelo ou modelos que se establezan para tal efecto, cando menos dous meses antes do comezo do período recadatorio. Noutro caso, producirán efecto a partir do período seguinte.3. As domiciliacións terán validez por un tempo indefinido, en tanto non sexan anuladas pola persoa interesada, rexeitadas pola entidade de depósito ou o concello dispoña expresamente a súa invalidez por razóns xustificadas. Neste último caso, notificaralles aos contribuíntes o acordo de invalidez da domiciliación. Será razón suficiente para que a Administración municipal declare a invalidez da domiciliación, a non atención pola entidade de depósito ás liquidacións e recibos domiciliados e enviados ao cobro, por inexistencia de saldo na conta de domiciliación.4. Correspóndelle á Xunta de Goberno Local a competencia para, por proposta da Tesourería Xeral, ditar as normas e instrucións precisas para xestionar cobros domiciliados a través de entidades colaboradoras.5. O cargo das débedas nas contas domiciliatarias e conseguinte aboamento na conta restrinxida do concello deberase realizar na data que estableza a Tesourería ao presentar ao cobro nas entidades domiciliatarias as liquidacións correspondentes e, en todo caso, cando menos cunha antelación de sete días ao vencemento do período voluntario ao pago. CAPÍTULO V.- PROCEDEMENTO DE PREMA SECCIÓN 1ª.- Disposicións xerais Artigo 38º. Recadación en período executivo 1. A recadación en período executivo iníciase de acordo co que dispón o artigo 161.1 da Lei 58/2003, do 17 de decembro, xeral tributaria, en relación cos importes non satisfeitos en período voluntario.2. Unha vez iniciado o período executivo, a recadación executarase polo procedemento de prema, que se iniciará, á súa vez, mediante a notificación da providencia de prema á que se refire o artigo 70 do Regulamento xeral de recadación. Artigo 39º.- Potestade de utilizar a vía de prema O concello ten potestade para utilizar a vía administrativa de prema na recadación executiva de débedas de dereito público, de conformidade co que dispón o artigo 2.º.2 do texto refundido da Lei reguladora das facendas locais e 4.1 da Lei reguladora das bases de réxime local. Artigo 40º.- Competencia dos órganos de recadación a) As unidades de recadación da Tesourería son competentes para recadar as seguintes débedas: b) As débedas de dereito público cuxa xestión recadatoria en período voluntario sexa de titularidade municipal. c) As que correspondan a outras administracións públicas con que se conviñese a recadación, sempre que sexan de dereito público e lles sexa aplicable a vía de prema. Correspóndelle ao Departamento de Recadación da Tesourería o desenvolvemento das actuacións materiais necesarias para executar os actos que se diten no procedemento de prema. Logo da autorización do/a Tesoureiro/a Xeral, o Departamento de Recadación poderá levar a cabo, logo do apercibimento, a execución subsidiaria das resolucións ou requirimentos ditados no procedemento de prema. Artigo 41º.- Carácter do procedemento 1. O procedemento será exclusivamente administrativo; sendo privativa da Administración municipal a competencia para entendelo e resolver todas as súas incidencias. Non será acumulable aos xudiciais nin a outros procedementos de execución. Non se suspenderá pola iniciación daqueles, salvo cando proceda de acordo co que establece a Lei orgánica 2/1987, do 18 de maio, de conflitos xurisdicionais ou coas normas sobre concorrencia de procedementos.2. O alcalde, logo do informe da Asesoría Xurídica, formularalles ás e aos xuíces e aos tribunais os conflitos que procedan segundo o establecido na lexislación sobre conflitos xurisdicionais, cando entren a coñecer os procedementos de prema sen esgotar antes a vía administrativa.3. O procedemento de prema iníciase e impúlsase de oficio en todos os seus trámites e, unha vez iniciado, só se suspenderá nos casos e na forma establecidos na normativa tributaria.4. As dilixencias subscritas no procedemento de prema, que consignen feitos presenciados polo órgano ou axente de recadación no ámbito das súas competencias, presúmense certas en canto aos feitos, a súa data e manifestacións dos comparecentes.5. As actuacións realizadas no procedemento de prema conformarán o expediente de prema, que comprenderá todos os débitos que teña a persoa interesada, por calquera concepto, co concello, ao se iniciar o expediente. Poderanse acumular, aos débitos inicialmente perseguidos, os de sucesivos vencementos non satisfeitos en período voluntario e preceptivamente premados.6. Corresponderalle ao Departamento de Recadación da Tesourería Xeral a instrución, xestión e seguimento dos expedientes de prema.7. Sen prexuízo de que a tramitación dos expedientes de prema se soporte en papel, rexistrarase en soporte informático a través da aplicación de Xestión de ingresos-Recadación. Os documentos, sexa cal for o seu soporte, emitidos ou obtidos a través da dita aplicación, gozarán da validez e eficacia de documento orixinal sempre que o Departamento de Recadación garanta a súa autenticidade.8. O Pleno poderá subscribir o convenio entre os acredores e o concursado, segundo o que dispón o capítulo I do título V da Lei 22/2003, do 9 de xullo, concursal. Artigo 42º.- Alleamento dos bens embargados. Composición da Mesa da Subhasta A Mesa estará composta polo/a Tesoureiro/a Xeral, que será o presidente, o xefe do Departamento de Recadación, o interventor xeral e un/unha funcionario/a que para tal efecto designe a Xunta de Goberno Local, que actuará como secretario/a. Todos eles poderán ser substituídos. SECCIÓN 2ª.- Adxudicación de bens ao concello Artigo 43 º.- Procedencia 1. Cando no procedemento de alleamento dos bens embargados non se adxudicasen algún ou algúns deles (inmobles ou mobles cuxa adxudicación poida interesarlle ao concello), o presidente da Mesa propoñeralle á Xunta de Goberno Local a súa adxudicación ao concello en pago das débedas non cubertas.2. A Xunta de Goberno Local poderá non acordar a adxudicación cando existan circunstancias que permitan prever que os ditos bens non terán utilidade para o concello e se especificarán na resolución que se dite para tal efecto.3. A adxudicación realizarase por valor igual ao débito perseguido, sen que exceda do 75% do valor que serviu de tipo inicial no proceso de alleamento. Poderá solicitarse un informe da Asesoría Xurídica cando a complexidade xurídica do expediente o requira, cando as cargas ou gravames dos bens inmobles sexan superiores ao valor en que deban ser adxudicados ou en caso de concorreren as circunstancias mencionadas no apartado 2.º deste artigo. Artigo 44º.- Inscrición e cancelación de cargas non preferentes 1. As fincas adxudicadas ao concello serán inscritas no Rexistro da Propiedade, en virtude da certificación expedida polo/a Tesoureiro/a Xeral, en que se farán constar as actuacións do expediente e os datos necesarios para a dita inscrición, en cumprimento do que dispón o artigo 26º do Regulamento hipotecario.2. Así mesmo, expedirase un mandamento de cancelación das cargas non preferentes con relación aos créditos executados, de acordo co disposto no artigo 175, regra 2ª, do regulamento citado. SECCIÓN 3ª.- Créditos incobrables Artigo 45º.- Concepto Son créditos incobrables aqueles que non se poden facer efectivos no procedemento de recadación por resultaren fallidos os obrigados ao pago e os demais responsables, se os houber, por algunha das seguintes causas: a) Descoñecemento pola Administración municipal da existencia de bens ou dereitos embargables ou realizables a nome do/a debedor/a. b) Descoñecemento pola Administración municipal do paradoiro do debedor e da existencia de bens ou dereitos da súa titularidade radicados dentro do termo municipal. Artigo 46º.- Procedemento e declaración de crédito incobrable 1. Cando a imposibilidade de cobrar se produza por descoñecerse o paradoiro do debedor ou debedores principais e dos responsables solidarios, consultarase a información sobre eles que figura na Administración tributaria municipal ou á cal teña acceso o Departamento de Recadación. De todo iso, deixarase constancia no expediente. De non se acharen bens, e unha vez realizado o trámite, remitiráselle o expediente ao/á Tesoureiro/a Xeral, con proposta, para que o dito órgano acorde a declaración de fallidos ou, no seu caso, ordene emendar os defectos que observe.2. A inexistencia de bens embargables de debedores con domicilio coñecido no termo municipal xustificarase, no expediente de prema, a través das correspondentes dilixencias negativas de embargo de bens. Así mesmo, acreditarase a solicitude de información de contas do debedor en entidades de depósito e a inexistencia destas, así como a dirixida á Dirección Provincial da Tesourería da Seguridade Social acerca de información sobre salarios e pensións. A carencia de bens ou dereitos de debedor domiciliado noutro termo municipal, xustificarase cun informe da Alcaldía correspondente acreditativo de non coñecérselle aqueles. Así mesmo, acreditarase a solicitude de información de contas do debedor en entidades de depósito e a inexistencia destas.3. Atendendo aos criterios establecidos no Regulamento xeral de recadación, co fin de evitar o alleamento de bens de valor notoriamente superior ao dos débitos e a procura da eficiencia na utilización dos recursos dispoñibles, nas distintas fases de execución do procedemento de prema, observaranse as seguintes regras: a) Non se iniciarán actuacións de embargo respecto daqueles expedientes/debedores cuxa débeda acumulada pendente sexa igual ou inferior a 10,00 euros. b) Non se iniciará a execución de embargo sobre bens inmobles para aqueles expedientes/debedores cuxa débeda acumulada pendente sexa igual ou inferior a 300,00 euros. Respecto de tales débitos, proseguirase a investigación de bens conforme a orde de prelación legalmente establecida. c) Non se iniciará a execución de embargo de vehículos de tracción mecánica para aqueles expedientes/debedores cuxa débeda acumulada pendente sexa igual ou inferior a 60,00 euros. d) Non se iniciarán procedementos de declaración de responsabilidade subsidiria respecto dos debedores declarados fallidos cuxo importe principal de débeda pendente sexa igual ou inferior a 300,00 euros. e) Non se iniciarán procedementos fronte aos sucesores das débedas tributarias respecto dos debedores cuxa débeda acumulada sexa igual ou inferior a 300,00 euros. As débedas en que concorran as circunstancias sinaladas nos apartados anteriores producirán baixa provisional por insolvencia, unha vez esgotadas as actuacións de execución realizadas dentro dos límites establecidos en cada un deles.4. En todo expediente de declaración de crédito incobrable se acreditará a imposibilidade de compensar a débeda, ben por non existir créditos recoñecidos por acto administrativo firme do concello a favor do debedor, ben por estar endosado a un terceiro co coñecemento do Departamento de Contabilidade municipal. A dita acreditación realizarase a través dunha certificación expedida polo Departamento de Contabilidade municipal. O prazo para emitir a dita certificación será de 30 días. Unha vez transcorrido sen que o Departamento de Recadación a recibise, continuarase o expediente coma se a certificación fose negativa, sen prexuízo de que, se for emitida con posterioridade e se acreditase a existencia de créditos recoñecidos a favor do debedor, se rehabilite o crédito.5. Considerarase como caso de carencia de bens, só para os efectos da declaración de insolvencia, a posesión polo debedor de bens cuxa adxudicación ao concello non for acordada.6. Unha vez demostrada a insolvencia e, no seu caso, o paradoiro descoñecido dos debedores principais e responsables solidarios, serán declarados fallidos polo/a Tesoureiro/a Xeral. Indagarase, a continuación, a existencia ou non de responsables subsidiarios. Se non existiren, o crédito será declarado incobrable. Se existen responsables subsidiarios, o/a Tesoureiro/a Xeral ditará un acto administrativo de derivación de responsabilidade. O acordo de declaración de crédito incobrable será trasladado ao Departamento de Contabilidade para os efectos da súa toma de razón e á Intervención Xeral para o seu control financeiro e comprobacións posteriores que a propia Intervención Xeral determine. Artigo 47º.- Efectos 1. A declaración de crédito incobrable motivará a baixa en contas de crédito.2. A dita declaración non impide o exercicio polo concello das acción que se poidan exercitar de acordo coas leis contra quen proceder, en tanto non se extinga a acción administrativa para o seu cobro.3. Os créditos declarados incobrables, correspondentes a persoas físicas ou sociedades inscritas no Rexistro Mercantil, serán anotados nel segundo o mandamento expedido polo órgano de recadación competente. No sucesivo, o Rexistro comunicaralle ao dito órgano calquera acto relativo a esa entidade que se presente a inscrición. Artigo 48º.- Baixas por referencia Unha vez declarado fallido un debedor, os créditos contra el, de vencemento posterior á declaración, consideraranse vencidos e poderán ser dados de baixa por referencia á dita declaración, se non existiren outros obrigados ou responsables. Artigo 49º.- Revisión de fallidos e rehabilitación de créditos incobrables 1. O Departamento de Recadación vixiará a posible solvencia sobrevinda aos obrigados e responsables declarados fallidos.2. Se se der esa circunstancia, e de non mediar prescrición, procederá a rehabilitación dos créditos incobrados. Como consecuencia, reabrirase o procedemento executivo comunicándolle simultaneamente a determinación adoptada á oficina xestora correspondente para que practique unha nova liquidación dos créditos dados de baixa, co fin de que sexan expedidos os títulos executivos correspondentes, na mesma situación de cobro en que se encontraban no momento da declaración de fallido. SECCIÓN 4ª.- Recadación polo concello de créditos a favor doutros entes municipais Artigo 50º.- Procedemento 1. A recadación en vía administrativa de prema dos créditos dos organismos autónomos municipais réxese polo disposto nesta ordenanza, coas seguintes particularidades: a) A providencia de prema será expedida polo/a Tesoureiro/a Xeral, por proposta e logo dunha certificación previa acreditativa de que non se satisfixeron os débitos en período voluntario, expedida polo órgano competente dos organismos. Cando as débedas sexan inferiores á cantidade que fixe o concello como custo mínimo estimado de recadación executiva, só expedirán unha certificación e formularán unha proposta cando se acumulasen débitos do mesmo debedor por importe superior. b) As cantidades recadadas, a excepción de recargo de prema e costas, serán transferidas ás contas oficiais do organismo pola Tesourería municipal.2. A liquidación de xuros de mora será realizada polos órganos de recadación municipais, salvo cando se xire unha liquidación polo dito concepto con posterioridade ao pagamento da débeda premada, en cuxo caso lles corresponderá emitila aos organismos autónomos municipais.3. A declaración de créditos incobrables efectuarana os órganos de Recadación municipais, que llo comunicarán ao organismo para a súa baixa en contas. A rehabilitación dos ditos créditos poderase realizar tanto por iniciativa do propio organismo como dos órganos recadadores, nos mesmos casos que os créditos do concello. Neses casos, o organismo realizará unha nova proposta e os órganos recadadores continuarán o procedemento.4. O disposto neste artigo seralles de aplicación aos créditos tributarios xestionados pola Empresa Municipal de Augas da Coruña, S. A. A norma seralles igualmente aplicable, con excepción do establecido no seu apartado 1 b), a aqueloutros créditos tributarios cuxa xestión recadatoria estea atribuída á citada empresa. SECCIÓN 5ª.- Terceirías Artigo 51º.- Carácter e clases 1. A reclamación en vía administrativa será un requisito previo para o exercicio da acción de terceiría nos xulgados e tribunais civís. A dita reclamación será tramitada e resolta polas normas contidas nesta sección.2. A terceiría só se poderá fundar no dominio dos bens embargados ao debedor ou no dereito de terceirista a ser reintegrado do seu crédito con preferencia ao perseguido no expediente de prema. Artigo 52º.- Procedemento 1. Correspóndelle á Xunta de Goberno Local, logo dun informe previo da Asesoría Xurídica, resolver as terceirías.2. A dita competencia poderá ser delegada na concellería que teña delegadas as competencias sobre Facenda, que a exercerá tras un informe previo da Asesoría Xurídica.3. No caso de terceirías de dominio, se os bens consisten en diñeiro, en efectivo ou en contas, consignaranse como Depósito na Caixa municipal ou ordenarase a súa retención en contas a disposición do órgano de recadación, segundo decida este.4. Se os bens ou dereitos non poden conservarse nin sufrir deterioro ou quebranto substancial no seu valor en caso de demora, poderá acordarse o seu alleamento.5. A reclamación de terceiría formularase por escrito dirixida á Xunta de Goberno Local, xunto cos documentos orixinais en que o terceirista funde o seu dereito e unha copia destes se desexa que os orixinais lle sexan devoltos, logo de seren cotexados.6. Unha vez recibido o escrito no Departamento de Recadación, unirase ao expediente de prema, cualificarase a terceiría como de dominio ou mellor dereito e suspenderase ou proseguirase o procedemento sobre os bens controvertidos, segundo o disposto no artigo anterior.7. Tal expediente de prema, co escrito en que se promove a terceiría e os documentos que o van acompañando, remitirase á Asesoría Xurídica, a cal deberá emitir un informe no prazo de quince días, onde se lle propoña á Xunta de Goberno Local a resolución que proceda en dereito. Artigo 53º.- Resolución 1. A reclamación de terceiría resolverase no prazo máximo de tres meses, que comezarán a contar desde o día en que o escrito en que se promova entre no Rexistro Xeral do concello. A resolución notificaráselles ás persoas interesadas. Unha vez notificada, enviaráselle unha copia da resolución e o xustificante da notificación á Asesoría Xurídica.2. Se no prazo de tres meses non se notificase a resolución, terase por desestimada a reclamación, para os efectos de poder interpoñer a demanda xudicical correspondentes.3. Sen prexuízo do establecido no apartado anterior, cando recaia resolución expresa nos xulgados civís, deberá promoverse dentro do prazo de quince días, que comezarán a contar desde a súa notificación.4. Se, unha vez transcorridos dez días desde a finalización do prazo ultimamente sinalado non se xustificase documentalmente a interposición da demanda xudicial, proseguiranse os trámites do procedemento de prema que quedaron en suspenso.5. A Asesoría Xurídica comunicaralles aos órganos que tramiten os procedementos de prema as sentenzas firmes ou definitivas que recaian naqueles procesos. Artigo 54º.- Terceirías a favor do concello Cando ao se efectuar o embargo de bens resulte que estes xa están embargados por mor doutro procedemento executivo, xudicial ou administrativo, informarase ao/á Tesoureiro/a Xeral con detalle en cada caso preciso, para que llo comunique á Asesoría Xurídica co fin de que, se proceder, se exerciten as accións pertinentes en defensa do mellor dereito do concello. CAPÍTULO VI.- RECURSOS ADMINISTRATIVOS Artigo 55º.- Disposición xeral 1. Os actos de xestión recadatoria poderán ser obxecto de reclamación económico-administrativa no Tribunal Económico-Administrativo Municipal, de conformidade co que dispón o artigo 137 da Lei 7/1985, reguladora das bases do réxime local.2. Previamente e con carácter potestativo, caberá interpoñer recurso de reposición, de acordo co disposto nos artigos 108 da Lei 7/1985, reguladora das bases de réxime local e 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais.3. A resolución que se dite no procedemento económico-administrativo pon fin á vía administrativa e, contra ela, só caberá a interposición do recurso contencioso-administrativo. Para estes efectos, son actos susceptibles de reclamación económico-administrativa e, potestivamente, recursos de reposición, as providencias de prema ditadas polo/a Tesoureiro/a Xeral, así como os actos que, en execución delas, dite o xefe do Departamento de Recadación, na súa calidade de recadador municipal, que se entenderán realizados por delegación do/a Tesoureiro/a Xeral.4. As unidades xestoras que teñan ao seu cargo a tramitación de expedientes, derivados de recursos ou reclamacións, en que recaese acordo ou non se ditase ningunha resolución, que anulen ou modifiquen os actos impugnados e que afecten ou se refiran a actos recadatorios, comunicaranos á Tesourería Xeral-Departamento de Recadación, no prazo de 10 días. Comunicarán, así mesmo, dentro do dito prazo e na mesma forma, os acordos de suspensión dos prazos do procedemento recadatorio; todo iso sen prexuízo da obriga de informar deles ao Departamento de Contabilidade para a súa contabilización, no seu caso.5. A garantía presentada nun órgano para a suspensión dunha débeda conservará a súa validez mentres se manteña a súa suspensión en vía administrativa, económico-administrativa ou contencioso-administrativa. Se a garantía perdeu a súa vixencia ou o importe que se garanta é superior, por recargos, xuros ou outras responsabilidades engadidas, deberase presentar unha nova garantía ou complementarase a anterior. A garantía deberá cubrir o importe do acto impugnado, os xuros de mora que xere a suspensión e os recargos que puideren proceder no momento da solicitude da suspensión. Cando a garantía consista en depósito de diñeiro ou valores públicos, os xuros de mora serán os correspondentes a un mes se cobre só o recurso de reposición. Se estendese os seus efectos á vía económico-administrativa, deberá cubrir ademais o prazo de seis meses se o procedemento da reclamación é abreviado, dun ano se o procedemento da declaración é xeral e de dous anos se a resolución é susceptible dun recurso de alzada ordinario. CAPÍTULO VII.- INGRESOS NAS CONTAS OPERATIVAS DO CONCELLO Artigo 56º.- Normas xerais 1. As cantidades percibidas polos distintos órganos, unidades administrativas e entidades no exercicio da función recadatoria serán ingresadas por estes nas contas operativas do concello que estableza a Tesourería, de acordo coas disposicións contidas no presente capítulo.2. Cando as entidades que prestan o servizo de caixa, as colaboradoras na recadación e calquera outra persoa ou entidade que recada por conta do concello non efectúe os ingresos nas ditas contas nos prazos establecidos, a Tesourería esixirá o ingreso inmediato e practicará liquidación por xuros de mora que será notificada para o seu ingreso nas arcas municipais.3. Tanto os atrasos nos ingresos como as demais anomalías na prestación dos servizos poderán dar lugar á suspensión temporal ou á revogación definitiva da autorización, sen prexuízo de que se esixan as responsabilidades doutra índole que puideren incorrer, para cuxo efecto se exercitarán as acción que procedan conforme a dereito. Artigo 57º.- Caixa municipal 1. A suma total recadada nas caixas da Tesourería será ingresada diariamente nas contas operativas que se sinalen para tal efecto. No suposto de que se conveña a prestación do servizo de Caixa con entidades de depósito, estas ingresarán nas contas operativas do concello que se sinalen para tal efecto, os días 10, 20 e últimos de cada mes, as cantidades recadadas, respectivamente, en cada un dos períodos seguintes: desde o último día do mes anterior ata o día 9 incluído, desde o día 10 ao 19 incluído e desde o día 20 ao penúltimo, incluído. Se os días 10 ou 20 son inhábiles, o ingreso en contas operativas realizarase o inmediato hábil posterior. Se é inhábil o último día do mes, o ingreso realizarase o inmediato hábil posterior. Se é inhábil o último día do mes, o ingreso realizarase o inmediato hábil anterior.2. Nos prazos, forma e soporte que estableza a Xunta de Goberno Local, por proposta da Tesourería, estas entidades entregarán na Tesourería os documentos e/ou a información necesarios para a xestión e seguimento dos ditos ingresos. Artigo 58º.- Entidades colaboradoras 1. As entidades colaboradoras centralizarán as operacións de ingresos e o envío á Tesourería da documentación correspondente, na oficina que se sinale para tal efecto, oficina que deberá encontrarse no termo municipal.2. As entidades colaboradoras ingresarán nas contas operativas do concello o recadado en cada quincena dentro dos sete días hábiles seguintes ao fin de cada unha. Cada quincena comprenderá desde a fin da anterior ata o día 5 ou 20 seguinte ou ata o inmediato hábil posterior se o 5 ou o 20 son inhábiles. Porén, o prazo quincenal poderá ser substituído polo dun mes cando o número de liquidacións recadadas, o seu importe ou as circunstancias de xestión así o aconsellen. Para tales efectos, serán considerados días inhábiles os sábados. Calquera que for o número de días inhábiles, o ingreso nas contas deberá producirse no mesmo mes en que finaliza a quincena correspondente.3. Nos prazos, forma e soporte que estableza a Xunta de Goberno Local, por proposta da Tesourería, entregarán nesta o xustificante das cantidades ingresadas e os demais documentos e/ou a información necesarios para a xestión e seguimento dos ditos ingresos. Artigo 59º.- Outros ingresos 1. As cantidades recadadas a través de contas restrinxidas para a recadación, sexan de taxas, sexan de calquera outro ingreso do concello ou dos seus organismos autónomos e calquera outras cantidades recadadas por persoa ou entidades por conta da Facenda municipal non comprendidas nos artigos anteriores, deberán transferirse ás contas operativas a nome do concello ou dos organismos autónomos correspondentes, nas datas establecidas nas súas normas reguladoras.2. En defecto das ditas normas, os saldos existentes os días 10 e 25 de cada mes nas contas restrinxidas de recadación abertas nas distintas sucursais dunha entidade de depósito transferiranse á oficina principal da entidade no termo municipal. Desde a dita oficina, os saldos totais resultantes ingresaranse os días 15 e último de cada mes. Cando o último día do mes coincida con día inhábil, o ingreso trasladarase ao inmediato anterior en que este preste servizo.3. Igualmente, en defecto de normas reguladoras especiais, as cantidades recadadas en caixas dos órganos xestores, organismos, persoas ou entidades validamente autorizadas para iso deberán ingresarse nas contas operativas do concello, non máis tarde de fin do mes en que fosen recadadas. CAPÍTULO VIII.- RESPONSABIIDADES Artigo 60º.- Esixibilidade A esixencia de responsabilidade en que puider incorrer o persoal ao servizo da Administración municipal no desempeño da función recadatoria axustarase ao disposto no título VII da Lei xeral orzamentaria e nas disposicións complementarias. CAPÍTULO IX.- DEMAIS NORMAS XERAIS Artigo 61º.- Anuncios nos boletíns oficiais Os anuncios que deban publicarse nos boletíns oficiais relacionados co procedemento recadatorio en xeral serán de inserción gratuíta. Artigo 62º.- Auxilio da autoridade 1. As autoridades encargadas da orde pública prestarán a protección e o auxilio necesarios para o exercicio da xestión recadatoria. Artigo 63º.- Valores desaparecidos Cando foren destruídos ou extraviados títulos acreditativos de débedas, xustificarase tal feito no expediente que, con este motivo, debe instruirse declarando a nulidade dos ditos títulos e solicitando do/a Tesoureiro/a Xeral autorización para expedir duplicados destes, co fin de non interromper a acción de cobro. DISPOSICIÓN ADICIONAL 1ª.- CRÉDITOS DOUTROS ENTES PÚBLICOS O concello, ao abeiro do disposto no artigo 15º da Lei 30/1992, de réxime xurídico das administracións públicas e do procedemento administrativo común, poderá convir con outras administracións ou entidades de dereito público a xestión recadatoria dos tributos que lles sexan propios. O convenio que se formalice deberá especificar: a) as competencias que se reserva a Administración ou entidade encomendante e as que se lle confiren ao concello, segundo, en todo caso, o disposto no apartado 2 do artigo 15º citado; b) o prazo de duración; c) canon de prestación do servizo; d) causas de extinción ou resolución; e) vías e forma de documentación das relacións interadministrativas. DISPOSICIÓN ADICIONAL 2ª.- PROCEDEMENTO PARA A EXPEDICIÓN DE TÍTULOS EXECUTIVOS E OBTENCIÓN DE ESTADOS DE XESTIÓN Unha vez finalizado o período de ingreso en voluntaria, confeccionarase, por medios informáticos, unha relación das liquidacións impagadas, clasificadas por exercicio e concepto de ingreso que, previas ás comprobacións oportunas, lle serán remitidas ao/á Tesoureiro/a Xeral, con proposta de expedición de dilixencia de constancia do débito; diferenciarase entre liquidacións en recibo e liquidacións directas. As relacións dilixenciadas serán providenciadas de prema polo/a Tesoureiro/a Xeral. O Xefe de Servizo de Tesourería realizará as operacións de cargo na aplicación de Xestión de ingresos-Recadación e remitiranse posteriormente ao Departamento de Recadación as relacións providenciadas por medio dun prego de cargo. Anualmente, o Departamento de Recadación renderá, a través do/a Xefe de Servizo de Tesourería, unha conta estado de xestión recadatoria en vía executiva que especificará, como mínimo: Pendente de cobro do período anterior, cargos do período, recadado, baixas, insolvencias, prescricpións e outras datas, pendente de cobro a período seguinte. Coa conta correspondente ao último exercicio, xuntaranse: relación detallada de liquidacións pendentes de cobro, obtida e verificada informaticamente; factura de datas clasificada por cargo, concepto e exercicio; factura de pagos a conta. A conta será comprobada polo Departamento de Contabilidade. As instrucións para obtela, así como o formato e detalle das relacións de liquidacións pendentes de pago e da Conta estado de Xestión Recadatoria serán establecidos pola Tesourería. DISPOSICIÓN ADICIONAL 3ª.- XESTIÓN DE RECURSOS DE DEREITO PRIVADO A xestión recadatoria dos recursos de dereito privado rexerase polas normas que dite para tal efecto a Xunta de Goberno Local e que deberán incluír, entre outros, os seguintes extremos: - Forma e procedemento de liquidación dos dereitos - Modalidade de rexistro e control destes - Prazo de ingreso - Forma de ingreso - Procedemento de execución. En defecto das ditas normas e no que sexa aplicable, a dita xestión rexerase polo que dispón a presente ordenanza, con excepción do disposto no seu capítulo V. DISPOSICIÓN TRANSITORIA 1ª.- Os expedientes en tramitación á entrada en vigor desta ordenanza rexeranse, en canto ás actuacións posteriores, polo que esta dispón. DISPOSICIÓN TRANSITORIA 2ª.- 1. Mediante resolución motivada da Concellería responsable de facenda, atendendo á operatividade da aplicación informática de xestión tributaria-recadación, se acordará a aplicación íntegra da regulación do Plan de pago personalizado que contempra o art.20.6 desta Ordenanza, así como a implantación do sistema de aprazamentos e fraccionamentos previsto no art.21 da mesma.2. Entre tanto non se dite a resolución mencionada no apartado 1º, rexerá o disposto no art.20.6, coas seguintes particularidades: a) Os contribuíntes só poderán acollerse ao Plan de pago personalizado para o imposto sobre bens inmobles. En todo caso, non lles será aplicable a bonificación do 3% sobre a cota do Imposto Sobre Vehículos de Tracción Mecánica regulada no art.20.6 a) da Ordenanza. b) Os contribuíntes únicamente poderán distribuir os seus pagos en dúas ou seis cotas, á súa elección, facéndose efectivos nas datas especificadas na dita norma en relación con cada unha das modalidades. c) Ás solicitudes presentadas ata o día 31/01/2016 non lles resultarán de apliación as cotas mínimas previstas no apartado 20.6. b). iv) da Ordenanza.3. Todos os contribuíntes que, con anterioridade á entrada en vigor da presente Ordenanza, estiveran acollidos ao Pago con vencemento especial regulado nos arts.5.8 e 6.2 da Ordenanza fiscal nº 51 reguladora do Imposto sobre Bens Inmobles, pasarán a integrarse no Plan de pago personalizado na modalidade de dúas cotas fraccionadas, sen necesidade de efectuar nova solicitude e sen que lles resulten de aplicación as cotas mínimas previstas no art.20.6. b) iv) da presente Ordenanza. DISPOSICIÓN DERROGATORIA.- Quedan derrogadas todas as normas de igual ou inferior rango que se opoñan ou contradigan o disposto na presente Ordenanza e, en particular, a Ordenanza Xeral de Recadación do Excmo. Concello da Coruña vixente ata a entrada en vigor da presente Ordenanza xeral de recadación. DISPOSICIÓN FINAL.- Entrada en vigor O presente texto, que consta de 63 artigos, 3 disposicións adicionais, dúas disposicións transitorias, unha disposición derrogatoria e unha disposición final, comezará a rexer a partir do día seguinte á publicación do acordo de aprobación definitiva e permanecerá en vigor en tanto non se acorde a súa derrogación ou modificación, con excepción do previsto nos arts.20.6 y 21 do mesmo, que entrarán en vigor na data en que se dicte a Resolución á que se refire a Disposición transitoria 2ª.